Bukedde Online - Ssentamu afudde n'esswaga'\nSsentamu afudde n'esswaga'\n'Omusolo ku ttaka gwakwongera ku nnyingiza...\nBW’OYOGERA ku basajja enjasabiggu ne weerabira taata w’omuyimbi Bobi Wine, Mzee Willington Jackson Ssentamu eyakazibwako erya Bulaaya oba ng’atalina ky’okoze.\nBya JOSEPHAT SSEGUYA NE HAFSWA NANKANJA\nYe yasooka okukola faamu y’ente nnusubulaaya e Gomba\nY’omu ku baasooka okugula mmotoka ya Peugeot ku kyalo\nEky’okuleka abaana abasoba mu 40 okuli n’ow’emyaka 4 sso nga Mzee afiiridde ku myaka 80, n’aleka bannamwandu munaana (omu yafa) kyongera kukakasiriza ddala nti Ssentamu abadde musajja Omuganda omutabaazi.\nSsentamu yazaalibwa 1935 n’afa ku Lwokubiri nga February 10, 2015. Yaziikiddwa nga February 13, 2015 e Wasinda - Kanoni mu disitulikiti y’e Ggomba.\nEky’okubeera omusawo w’ebisolo mu Ssaza ly’e Ggomba kyamwanguyiza okutabaala Ggombolola n’ebyalo olumu n’asulangayo era olumu yeekanganga akozeeyo amaka.\nYazaalibwa wa Mzee Francis Walakira ow’e Bubuule - Mawokota. Baazaalibwa abalenzi babiri n’omuwala omu nga ye mukulu, Ssentamu n’addako. Taata wa Bobi yalaba ekizibu kya famire n’asalawo okuzaala ennyo.\nMulekwa Kabanda Ssentamu ,4, omuggalanda ng’ali ne nnyina omuto.\nOkusinziira ku kkojja w’oluggya G.W. Ssemukasa, agamba nti ne kitaawe w’omugenzi Ssentamu GW. Walakira naye yali MunnaDP nnyo eyayeekerako ne mu nsiko ne Pulezidenti Museveni era yafiira Lubaga ku lutikko gye yaggibwa ng’olutalo luwedde n’atwalibwa e Bubuule.\nNnyina w’omugenzi yali Muky. Mulokole Malita.\nSsentamu agenda e Ggomba\nYasindikibwayo nga musawo wa bisolo nga muvubuka muto yaakava mu ssomero.\nYasomera e Lubaga Boys, St. Savio Kisubi, St. Henry’s College Kitovu n’agenda e Ntebe Veterinary Center gye yakugukira mu busawo bw’ebisolo.\nMu myaka gy’enkaaga nga giggwaako, yagabibwa mu Ssaza ly’e Ggomba okukola ng’omusawo w’ebisolo era gye yakola amaka.\nFred Nyanzi eyakazibwako erya Chairman nga mutabani w’omufu agamba nti, mu lutalo olwaleeta Pulezidenti Yoweri Museveni mu buyinza, Ssentamu yakolako ng’omusawo w’abantu e Ggomba naddala e Buyanja okuliraana e Maddu gye yakola ‘kiriniki’ oluvannyuma lw’okulaba abantu abafa awataali ddwaaliro. Okujjanjaba abantu yakuyigira ku mukyala we Margret Nalunkuuma eyali omusawo e Mulago nga kati yafa.\nMzee Ssentamu yaliko omutabaganya w’amaka e Kanoni Catholic Church.\nAlese enju ezipangisibwa za mirundi ena.\nAmaka agapangisibwa ga mirundi esatu.\nEttaka okuli ebirime eby’enjawulo n’ebirala, nga byonna bisangibwa Kanoni mu kibuga.\nSsaaziise taata wa bobi nga ntya abayaaye be okwonoona emmotoka yange-Bebe Cool\nBakyala ba Ssentamu\nOno Ssentamu alese yamuzimbira ennyumba ku kijja e Wasinda we yaziikiddwa. Yamuzaalamu abaana musanvu ng’abasinga basomesa n’abasuubuzi.\nYe mukyala wa Ssentamu omukulu era ow’empeta. Abeera Kanoni mu kibuga era w’alina ennyumba n’abaana be 10 we yabakuliza. Abasinga basuubuzi, basomesa ne balooya.\nOno Ssentamu yamusisinkana mu ddwaaliro e Mulago gye yali akolera ogw’obusawo.\nNalunkuuma yazaalibwa omugenzi Modecai Kiyingi eyali abeera e Kamwokya Church Area zooni. Abaana ba Nalunkuuma abasinga bayimbi nga nnyaabwe kuba yayimbiranga mu kkwaaya y’oku lutikko y’e Kasaka.\nAlina abaana 11 ng’omu yafa. Ye nnyina w’abayimbi omuli: Bobi Wine, Eddie Yawe, Banjoman, Mickie Wine, Bugembe Daks n’abalala.\nLwaki yakazibwako erya Bulaaya\nSsentamu abadde wa ‘sswaga’ ng’abaana be era yagendako e Bulaaya ate nga y’omu ku Bannagomba abaasooka okuvuga mmotoka ekika kya Peugeot 404 nga mu kiseera ekyo abaalina emmotoka mu Ggomba batono.\nBwe yagattako faamu mwe yaleeta ente za nnusubulaaya era nga y’omu ku basoose olwo ne bamukazaako erya ‘Bulaaya’ ne faamu ye n’agituuma Bulaaya Ranchers.\nYali musajja wa Dp lukulwe nga mu myaka gy’ensanvu n’ekinaana yaliko ssentebe w’ekibiina kino mu Ssaza ly’e Ggomba.\nKabaka Ronald Muwenda Mutebi II, yaweerezza obubaka obusaasira aba famire ya Ssentamu n’amwebaza okuweerera abaana ate n’abakkiriza okusoma bye baagala na ddala okuyimba.\nYanokoddeyo Bobi Wine Omubanda wa Kabaka, Eddie Yawe n’abalala.\nKatikkiro Charles Peter Mayega naye yaweerezza obubaka nga bwonna bwasomeddwa Minisita w’abavubuka e Mengo, Henry Ssekabembe.\nSsentamu afudde n’esswaga’\nOmwana Chameleon gwe yazaala ng'asoma asitudde enkundi,ayagala amutwale eka


Bukedde Online - Weewale okukuba endobo mu mmotoka ya 'automatic'\nWeewale okukuba endobo mu mmotoka ya 'automatic'\nOmuliro gusaanyizzaawo ekibanda ky'embaawo...\nMakanika ng'alaga enkola y'emmotoka ya Automatic.\nABAVUZI b'ebidduka okusinga ebikola bizinensi okuli bbaasi, loole, takisi n'eza buyonjo balina omuze gw'okukuba endobo ku buserengeko n'ekigendererwa ky'okukekkerezza amafuta. John Kalemba makanika omukugu mu galagi ya Bazira Diesel ku luguudo lw'e Salaama alaze obuzibu obuli mu kukuba endobo.\nN (Neutral) baagiteeka mu mmotoka si kugikozesa kukuba ndobo wabula kwawula D (Drive) ne R (Livansi ) kuba abantu abamu abavuga nga balina ebirowoozo asobola okukuba R n'ateeka mu D wano N w'eyambira. Mmotoka bw'eba mu D (drive) n'ogiteeka mu N (Neutral) ng'eserengeta ekendeezaako amafuta matono g'enywa olw'okuba yingini eba tezikidde kale kyandibadde kirungi baddereeva ne batemanyiiza ndobo.\nOkukuba endobo mu mmotoka za Manual tekirina buzibu kuba ddereeva y'aba agitegeera okuggyako mu Automatic kya bulabe kiyinza n'okuvaako okukola akabenje singa oteeka mu N ne weerabira nti mwoli ng'ate oyagala kuyisa ogenda okujjukira okuteeka mu D (Drive) mmotoka ekuli emabega eyinza okukukooona.\nSinga mmotoka ebeera mu sipiidi 100 ng'eri mu ndobo kitegeeza bw'oba ogenda kudda mu D (Drive) oba olina okusooka okusiba n'ogitandikira mu ggiya 1,2,3 kino batono abakigoberera kuba bw'ogiteeka mu D ng'ekyali ku misinde oba okanga yingini n'okwonoona ggiya bokisi .\nEnsonga endala lwaki tolina kukozesa N oyinza okuba mu kalippagano k'ebidduka n'okuteeka mu N mmotoka bwe zisimbula oyinza okwerabira n'oteeka mu Livansi (R) n'okoona mmotoka ekuli emabega kyandibadde kirungi mmotoka n'ogiteeka mu P (parking). Mmotoka ng'eri mu N eba esiba kitono ng'era kino kivuddeko ba ddereeva bangi okukola obubenje\nOkwemanyizza okukuba endobo kinafuya ggiya bokisi eyandibadde ekola emyaka 6 n'ekola 3. Oyinza okuteeka mu N n'okuba endobo bw'otuuka okuteeka mu D (drive ) n'oteeka mu R (Revansi) kino kireetera mmotoka okumeketa ebyuma n'ekuba ggiya bokisi , Mmotoka za Automatic empya si kirungi kukuba ndobo w'okolera ensobi eba egenda kucankalanya sisitiimu y'amasannyalaze.\nEnsonga endala ab'ebidduka gye balina okugoberera ye ggiya ya L ne 2 mu mmotoka za Automatic abamu tebamanyi mugaso. Zino ziyamba mu kaseerezi bw'oziteekamu mmotoka eggumira ku ttaka n'esobola okutambula kasita eba nga tetudde , singa obeera mu sipiidi 100 ne weekanga ekkoona osobola okuteeka mu L oba 2 mmotoka n'efukamira (okusala sipiidi )\nSinga oteekamu ggiya L oba 2 nga si kaseerezi mmotoka eba edduka emisindi mingi naye eba ekunywa amafuta kuba ezo ggiya z'amaanyi nnyo.\nBazira Diesel Garage\nPulezidenti baamusibye kiwaani\nMuto wange yafa yaakamala wiiki emu mu ddya\nMaama ansimidde entaana lwa ttaka\nMaama akomawo n'abanja poloti ye gye natunda


Bukedde Online - Omukazi apepeya ne Ssekamatte azzeeyo ew'eyali bba agabane ebintu ebirala: 'Ampe endagaano y'ekibinja'\nEyabajja emmundu ezaayambako NRM okulwana ...\nIDAH Namala apepeya n’omuyimbi Grace Ssekamatte azzeemu okugugulana n’eyali bba era taata w’abaana be ababiri, Sula Mubiru.\nSsekamatte ng’apepeya ne Namara. Ku ddyo, Mubiru ng’akyali mu mukwano ne Namara.\nNamara abamu gwe bamanyi nga Yudayah atutte Mubiru ku poliisi ya CPS mu Kampala ng’ayagala emukake amuwe endagaano y’ekibanja ekya yiika esatu e Bukanga mu disitulikiti y’e Isingiro ssaako okulabira abaana.\nWabula Mubiru omutuuze w’e Ndejje ku Zanta akalambidde, agamba nti okuwa Namara endagaano y’ekibanja ng’amaze kumuwa ssente obukadde 3 ze yamwewolera ate ku ky’abaana agamba tayinza kumuwa ssente za kubalabira kubanga nazo ayinza okuzicakalamu ne Ssekamatte.\nWano w’asinzidde okumusaba abaana be abalabirire kuba bakuze ng’omukulu ali mu S1 ate addako ali mu P4.\nEndagaano kwe baayawukanira ne bagabana ebintu.\n“Abaana bange bakulidde mu kibuga naye olwa Namara okwagala okucakala ne Ssekamatte kati yabatwala mu kyalo e Ishaka bali eyo babonaabona. Baali basomera mu masomero okuli Hillside Naalya ne Cream Land e Ndejje kyokka kati basomera mu kyalo. Namwewolera obukadde busatu nga yali ayagala obukadde 6 kati ayagala bannannyini ssente mbasasuze ki nga bammanja,” Mubiru bwe yagambye.\nBano baayawukana ku ntandikwa y’omwaka guno oluvannyuma lwa Ssekamatte owa Golden Band okutandika okupepeya ne Namara ekyaleetawo okutabuka ne Mubiru era wabaddewo olutalo lwa maanyi era wakati n’okusika omuguwa ekyabaawukanya nga baakabawoowa yadde baali bamaze mu bufumbo emyaka 16.\nWadde Mubiru alaga ebifaananyi by’omukolo gw’okubawoowa, Namara agamba gwali gwa kukyala ye eby’okubawoowa tabimanyi.\nMubiru agamba nti Namara yatwala eby’omu nju.\nNga January 5, 2016 baakola endagaano ‘tontabaalanga nange sirikutabala’ Namara n’atwala ebyobugagga ebiwerako okuli n’enju z’abapangisa za mirundi ebiri e Ndejje Kibutika ssaako ‘okwera’ ebintu by’omu nju eby’ebbeeyi omusajja n’amulekeramu kitanda kya mu kisenge kyokka.\nMubiru agamba nti alina ennyiike omukazi okumutwalako ebintu bye yali ataddemu obudde ne ssente ekimuzizza emabega nga kati n’emmotoka gy’avuga ekika kya Primeo nga yagifunira ku bbanja so nga yali yeevugira mmotoka za bbeeyi.\nMubiru era akukkulumidde Ssekamatte gw’agamba nti takomye ku kya kusigula Namara naye amuliddeko ne ssente zonna ze yagenda nazo n’azimalawo ekivuddeko Namara okuddamu okukaayanira ebintu ebirala.\n“Nze namugamba nti eyo gy’ogenze ayagala bakyala abalina ssente bwe ziggwaawo nga ne laavu eggwaawo era kati y’embeera gy’alimu. Mu kunoonyereza kwenkoze nkizudde nti ne poloti omuli amayumba g’abapangisa e Ndejje zaatundibwa ssente ne bazikozesa. Endala baakolamu ebbaala ku Explorer nayo n’egwa ate kati ayagala ssente ndala,’’ bwe yeemuluunyizza.\nAgamba nti yasuula n’edduuka ly’ebitabo erya Najja Bookshop lye yamukolera e Najjanankumbi so nga n’emmotoka ez’omulembe ze yamugulira tezikyalabikako.\nBwe yatuukiriddwa ku ssimu, Namara obwedda ayanukuza obusungu yasoose kugamba nti yakoowa erinnya lya Sula Mubiru era tayagala na kuwuliza kimufaako.\nMubiru (ku kkono) lwe yawoowebwa ne Namara (ku ddyo).\n“Naye omusajja oyo ambeeredde ki, takimanyi nti nakoowa embeera embi era namumala nze ndi mu bulamu bupya era saagala kunjogerako.\nOkubeera omukazi omulungi era anyirira nazza musango ye lwaki tafuna mukazi mulala erinnya lyange alyesonyiwe bwaba ayagala balungi gyebali n’abansinga.\nNze mwagaza ekintu kimu ampe endagaano y’ekibanja mpulira ayagala kukitunda ate nga kyange nze nnakigula era kiri mu mannya gange.\nBw’aba alowooza nti okulemera endagaano kiyinza okunziza ewuwe aswadde!”\nAwakanyizza n’ebya Mubiru okumwewolera ssente ng’agamba nti bw’aba alina obuwandiike bwonna obukakasa abuleete era ne ssente ezoogerwako tazimanyi.\nKu bigambibwa nti ateekateeka mukolo gwa kwanjula Ssekamatte, Namara abiwakanyizza ng’agamba nti ebyo bigambo bya bantu, ye pulaani gy’alina ya kulinnya nnyonyi agende e Bulaaya. Wabula yagaanyi okwogera ku ky’abaana.\nMUBIRU AYAGALA POLIISI EBAAWUKANYE\nYadde nga baakola endagaano mu maaso g’aba LC, Mubiru agamba nti kirabika eno Namara agaanyi okugigoberera bw’azzeemu okumusojja kati ayagala poliisi eyite famire ku njuyi zombi baawukane mu mirembe amuwe n’abaana be.\nMuzeeyi alemeddemu 'amasappe'\nNamiiro afulumizza oluyimba ku mulenzi gwe yeegwanyiza


Okuwulira emisango gye bigezo bya S.4 ebyakwatibwa kutandise, abayizi 1,262 bagenda kuyitibwa babitebye – Watchdog Uganda\nin Education, Luganda, National, News\nSsabawandiisi we kitongole ky'ebigezo Dan Odong\nEKITONGOLE kye bigezo mu Ggwanga UNEB kitandise okuwulira emisango egyekuusa ku kukubbira abayizi ebigezo bye kibiina eky’okuna, era nga bano empapula zaabwe zikyakwatiddwa.\nAbayizi 1,262 ebigezo byabwe tebyakomawo olw’abakulira okubikebera okukizuula nti waaliwo okukoppa saako n’okulagirirwa okusinziira bukugu bwe baakozesa ne basalawo bisooke bikwatibwe byetegerezebwe.\nSsabawandiisi we kitongole kya UNEB Dan Odong agamba nti abayizi abaafuna obuzibu saako n’abakulira amassomero ago agaliko akakwate baayitiddwa ku kitebe kye kitongole e Ntinda okusobola okubuuzibwa akana n’akataano ku bigambibwa nti amassomero gaabwe n’abayizi beetaba mu mbeera y’okukoppa.\nAnyonyodde nti kawefube ono agenda kumalira ddala wiiki nnamba, era nga olukiiko olukulira ekitongole lugenda kwekeneenya saako n’okusoya ebibuuzo abakulira amassomero n’anbayizi, okusobola okuzuula oba ddala tebakoppa bigezo.\n“Enkola eno etuyambako nnyo kubanga ne mu kibiina eky’omusanvu twasanga embera yeemu naye bwe twabayita abasinga batunyonyola ne tuzuula ekituufu ebigezo ne tubita kati abayizi baayingira nadda siniya esooka” Odong bwagambye.\nI have resurrected – says Land Forces commander Gen. Elwelu


Tiimu y'eggewanga eya Cricket egenze Buwarabu...\nMusa Doka ne Musa Mukasa balaze obuzira ku...\nKALENDA ya 2020 mu muzannyo gw'emmotoka tegenda kukoma ku kuleeta bavuzi bapya wabula ekomezzaawo n’abakadde.\nCapt. Mike Mukula, ye muvuzi eyaakasembayo okulangirira nga bw’agenda okudda mu muzannyo. Mukula yaguze emmotoka ya Kuku Ranjit era ku Ssande yasiibye Busiika nga yeegezesa mpozzi n’okwejjukanya engeri gye bakubamu ggiya mu z’empaka.\n“Nneetaaga wiiki endala nga 3 okuddamu okumanyira obulungi emmotoka y’empaka n’okwejjukanya ddi lweninna okukola ki.\nOmuzannyo guno gwetaaga ng’olowoolezaawo ate n’osalawo mu budde obutawera sikonda 5 kuba gutambulira ku budde. Nsuubira omwezi ogujja njakuba nsobola okuvuganyizza ddala n’abavuzi abalala kuba omuzannyo siguddeemu muggwe.” Mukula bwe yagambye.\nMukula eyali amanyikiddwa nga ‘Flying Mike’, yasemba okuvuga mu 2007 bwe yali mu mpaka zaakafubutuko ezaali mu Botanical Gardens e Ntebbe. Yali mu mmotoka Toyota Corolla GT4 wabula ku luno agenda kubeera mu Subaru Impreza N14.\nMu ngeri y’emu, abavuzi bali mu kwetegekera zigulawo kalenda y’omwaka guno etandika ku wiikendi eno n’empaka za Rukaari - Lake Mburo Mbarara Rally. Abavuzi 35 be baakakakasa okwetaba mu mpaka zino ezigenda okuvuganyizibwa ku buwanvu bwa kiromita 171.55 okumala ennaku 2. Arthur Blick Jr yaasuubirwa okugulawo ekkubo


Bukedde Online - Eyaguza minisita Kibuule ettakaakwatiddwa\nBaganda ba Mulindwa Muwonge bakkirizza eby’okuziikula...\nennyumba ye. Bamugemereire yagambye nti Kateregga ng'akolagana n’abanene abamu bandiba nga baamukozesa okulimba Natoolo 90, n'amuwa obuyinza okusala mu ttaka eritali lirye ng’oluvannyuma lwa Kateregga okwewa omugabo gwe abanene abaamukozesa ne balyeddiza. Wano Bamugemereire we yasinzidde okulagira akwatibwe annyonnyole abantu bonna be yakolagana nabo okweddiza ettaka lya Kabaka mu bukyamu n’engeri gye yatuukamu okuba ne poliisi mu maka ge. Kateregga nga bamutwala annyonnyole.\nBBULOOKA w’ettaka eyaguza minisita Ronald Kibuule ettaka eriweza yiika 85 e Kigaya akakiiko kamukutte ayongere okunnyonnyola be yeekobaana nabo mu ofiisi y’ebyettaka okusala mu ttaka lya Kabaka n’okufulumya ebyapa ebifu.\nMusa Kateregga yakwatiddwa oluvannyuma lwa ssentebe w’akakiiko kano Omulamuzi Catherine Bamugemereire okukizuula nti, alina abanene n’ebyama bye yabadde akwekerera ebikwata ku ttaka lino eriri ku bbulooka 369 poloti 3 e Kigaya - Golomolo. Bamugemereire yalagidde abaserikale bamutwale bamuggyeko sitetimenti annyonnyole be yakolagana nabo.\nAbatuuze be Kigaya baagenda mu kakiiko nga balumiriza minisita Kibuule okubateeka ku bunkenke n’okubatulugunya ng'abagobaganya mu bibanja byabwe oluvannyuma lw’okugula ettaka ku Kateregga. Kateregga bwe yabadde akunyizibwa yagambye nti, ettaka lino lya Namasole Sarah Natoolo eyamukwasa omulimu gw’okulirabirira n’okumuyamba okufuna ekyapa kyalyo mu 2009.\nYagambye nti, mu kumwebaza yamuwaako yiika 100 nga kuno kwe yatoola n'aguzaako Kibuule yiika 85 ku bukadde 120. Yagambye nti okutuuka okufuna ekyapa yasooka mu ofiisi y’ebyettaka e Ntebe n'akola 'saaki' ng'ettaka teribeerangako na kyapa ne bamuwa ne maapu yaalyo gye yatwala mu ofiisi y’ebyettaka e Mukono, n'akolagana n’abakulu baayo batajjukira abaamuyambako ekyapa okufuluma.\nBamugemereire yamutadde ku nninga ayogere abantu abo abamuyamba okufulumya ekyapa kyokka nga ettaka lyalina ekyapa ekituufu ekyafuluma mu 1923 Kateregga n'atandika okutamattama.\nYagambye nti, munne Mudasiru Nonda y'asinga okumanya abakulu bano mu ofiisi y’ebyettaka e Mukono nga ye ateekamu buteesi ssente.Oluvannyuma lw’okumukunya ennyo Kateregga yagambye nti e Mukono yayambibwako omuwandiisi w’ebyapa gwe yayise Atalo, abalala takyabajjukira. Kateregga yagambye nti ng’amaze okufuna ekyapa, Natoolo yamusalirako yiika 100 naye n'agoba ku kyapa kye n'akifuna.\nOluvannyuma baamuyunga ku minisita Kibuule n'amuguzaako. Kateregga yalumirizza nti okuva edda ng’amanyi Natooloye Namasole omutuufu (maama wa Kabaka) nga n’ettaka lirye kubanga talabangako muntu awakanya bwannannyini bwe. Yagambye nti okutunza Kibuule teyasooka kutegeeza baabibanja kubanga abantu baali bamulaalise okumutta n'adduka ne ku kyalo.\nYabuuziddwa abava ku poliisi abatigomya abantu nga basula mu nnyumba ye gye yatunza Kibuule n'agamba nti poliisi yennyini ye yamusaba bapangise ennyumba ye ng’obumenyi bw'amateeka bususse mu kitundu kyokka bwe baamusabye lisiiti poliisi kw'emusasulira buli mwezi nga tazirina.\nBwe yalagiddwa annyonnyole engeri Dick Wasswa eyali awakanya Kibuule okugoba abantu mu bibanja byabwe gye yattibwamu aba poliisi mu nnyumba ye, Kateregga n'abalata nti, okufa kya tteeka. Looya w’akakiiko Ebert Byenkya yaggyeeyo obujulizi obulaga nti, Kateregga yasibisa ssentebe w'e Kigaya James Banda olw’okukunga abantu bagaane okuva mu bibanja byabwe n'agamba nti, Banda yamusibisa olw’okuduumira abantu bakoone ennyumba ye.\nBamugemereire yagambye nti Kateregga ng'akolagana n’abanene abamu bandiba nga baamukozesa okulimba Natoolo 90, n'amuwa obuyinza okusala mu ttaka eritali lirye ng’oluvannyuma lwa Kateregga okwewa omugabo gwe abanene abaamukozesa ne balyeddiza.\nWano Bamugemereire we yasinzidde okulagira akwatibwe annyonnyole abantu bonna be yakolagana nabo okweddiza ettaka lya Kabaka mu bukyamu n’engeri gye yatuukamu okuba ne poliisi mu maka ge.


Lwaki Okugoba Omwonoonyi mu Kibiina Kiba Kikolwa kya Kwagala | Ogw’Okusoma\nAbakadde, Okutendeka Abalala Mukitwala Mutya?\nEngeri Abakadde Gye Bayambamu Abalala Okutuukiriza Ebisaanyizo\nEBYAFAAYO EBIKWATA KU BULAMU BW'AB'OLUGANDA Twafuna Emikisa “mu Biseera Ebirungi ne mu Biseera Ebizibu”\nOlina Enkolagana ey’Oku Lusegere ne Yakuwa?\nWeesige Yakuwa Bulijjo!\nLwaki Okugoba Omwonoonyi mu Kibiina Kiba Kikolwa kya Kwagala\nOmuti Bwe Gutemebwa Gusobola Okuloka?\nBISOME MU Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Latvian Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mixe Mongolian Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Russian Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\nOmunaala gw'Omukuumi—Ogw'Okusoma mu Kibiina | Apuli 2015\nOW’OLUGANDA Julian agamba nti: “Bwe nnawulira ekirango nti mutabani wange agobeddwa mu kibiina, kyampisa bubi nnyo. Mutabani wange oyo, ye yali omwana wange omubereberye, nga tuli ba mukwano nnyo, era ng’ebintu ebisinga obungi tubikolera wamu. Mu kusooka yali yeeyisa bulungi, naye ekiseera kyatuuka n’atandika okweyisa obubi. Mukyala wange yakaabanga nnyo era nga simanyi ngeri ya kumubudaabudamu. Twebuuzanga obanga ddala twali tukoze ekyo kye twali tulina okukola ng’abazadde.”\nKati olwo lwaki okugoba Omukristaayo mu kibiina kikolwa kya kwagala ate nga kireeta obulumi bwa maanyi? Ebyawandiikibwa biwa nsonga ki ezisinziirwako okugoba omuntu mu kibiina? Era kiki ddala ekiviirako omuntu okugobebwa mu kibiina?\nEBINTU BIBIRI EBIVIIRAKO OMUNTU OKUGOBEBWA MU KIBIINA\nWaliwo ebintu bibiri ebisinziirwako okugoba Omujulirwa wa Yakuwa mu kibiina. Omujulirwa wa Yakuwa omubatize agobebwa mu kibiina singa akola ekibi eky’amaanyi ate n’agaana okwenenya.\nWadde nga Yakuwa tatusuubira kukola bintu mu ngeri etuukiridde, asuubira abaweereza be okutambulira ku mitindo gye egy’obutuukirivu. Ng’ekyokulabirako, Yakuwa atulagira okwewala ebibi eby’amaanyi, gamba ng’ebikolwa eby’obugwenyufu, okusinza ebifaananyi, obubbi, obunyazi, okutta, n’eby’obusamize.—1 Kol. 6:9, 10; Kub. 21:8.\nNaawe okiraba nti kya magezi okukolera ku misingi gya Yakuwa egy’obutuukirivu era nti okugikolerako kituganyula? Ani atandyagadde kubeera mu bantu ab’emirembe, abalina empisa ennungi, era abeesigwa? Abantu ng’abo obasanga mu kibiina Ekikristaayo. Mu butuufu, bwe tuba twewaayo eri Yakuwa, tweyama okukolera ku bulagirizi obuli mu Kigambo kye.\nWatya singa, olw’obutali butuukirivu, Omukristaayo omubatize akola ekibi eky’amaanyi? Mu biseera by’edda, waliwo abaweereza ba Yakuwa abaali abeesigwa abaakola ebibi eby’amaanyi naye Yakuwa n’abasonyiwa. Lowooza ku Kabaka Dawudi. Dawudi yayenda era n’atta omuntu; wadde kyali kityo, nnabbi Nasani yamugamba nti: ‘Yakuwa akusonyiye.’—2 Sam. 12:13, NW.\nKatonda yasonyiwa Dawudi olw’okuba Dawudi yeenenya mu bwesimbu. (Zab. 32:1-5) N’olwekyo, leero omuweereza wa Yakuwa agobebwa mu kibiina singa agaana okwenenya oba singa agenda mu maaso ng’akola ekintu ekibi. (Bik. 3:19; 26:20) Singa abakadde abali ku kakiiko akalamuzi bakiraba nti omuntu agaanye okwenenya, baba balina okumugoba mu kibiina.\nMu kusooka, tuyinza okuwulira nti eky’okugoba omwonoonyi tekibadde kikolwa kya kisa nnaddala singa oyo aba agobeddwa tubadde n’enkolagana ey’oku lusegere naye. Wadde kiri kityo, waliwo ensonga nnyingi Bayibuli z’ewa eziraga nti okugoba omwonoonyi mu kibiina kikolwa kya kwagala.\nOKUGOBA OMWONOONYI MU KIBIINA KIVAAMU EMIGANYULO\nYesu yagamba nti: “Ebintu eby’obutuukirivu omuntu by’akola bye biraga nti wa magezi.” (Mat. 11:19) Okugoba omwonoonyi agaanye okwenenya kivaamu emiganyulo. Lowooza ku miganyulo gino esatu wammanga:\nOkugoba omwonoonyi mu kibiina kiweesa erinnya lya Yakuwa ekitiibwa. Okuva bwe kiri nti tuyitibwa erinnya lya Yakuwa, engeri gye tweyisaamu eyinza okulitukuza oba okulivumisa. (Is. 43:10) Ng’empisa z’omwana bwe ziyinza okuvumisa bazadde be oba okubaweesa ekitiibwa, engeri abantu ba Yakuwa gye beeyisaamu erina kinene ky’ekola ku ngeri abalala gye batwalamu Yakuwa. Singa abantu abayitibwa erinnya lya Katonda bagoberera emitindo gye egy’obutuukirivu, kiviirako erinnya lya Katonda okugulumizibwa. Bwe kityo bwe kyali ne mu kiseera kya Ezeekyeri, abantu abasinga obungi bwe baakwataganyanga erinnya Yakuwa n’Abayudaaya.—Ez. 36:19-23.\nBwe twenyigira mu bikolwa eby’obugwenyufu, tuleeta ekivume ku linnya lya Katonda ettukuvu. Omutume Peetero yagamba Abakristaayo nti: “Ng’abaana abawulize, temugobereranga kwegomba kwe mwalina edda nga muli mu butamanya, naye mubeerenga batukuvu mu nneeyisa yammwe yonna ng’Oyo eyabayita bw’ali Omutukuvu, kubanga kyawandiikibwa nti: ‘Muteekwa okuba abatukuvu kubanga ndi mutukuvu.’” (1 Peet. 1:14-16) Bwe tweyisa obulungi, kiweesa erinnya lya Katonda ekitiibwa.\nSinga omu ku Bajulirwa ba Yakuwa agenda mu maaso ng’akola ekibi, emirundi mingi abo abamumanyi ne mikwano gye bakitegeerako. Okugoba omwonoonyi mu kibiina kiraga nti Yakuwa alina abantu abayonjo abafuba okunywerera ku mitindo gye egiri mu Byawandiikibwa era abaagala okusigala nga batukuvu. Lumu waliwo omusajja eyajja mu Kizimbe ky’Obwakabaka mu Switzerland n’agamba nti yali ayagala kufuuka Mujulirwa wa Yakuwa. Mwannyina yali agobeddwa mu kibiina olw’okuba yali yeenyigidde mu bikolwa eby’obugwenyufu. Omusajja oyo yagamba nti yali ayagala okwegatta ku kibiina ekitattira ku liiso abo abeenyigira mu “bikolwa ebibi.”\nOkugoba omwonoonyi kikuuma ekibiina Ekikristaayo nga kiyonjo. Omutume Pawulo yalabula Abakristaayo mu Kkolinso ku kabi akali mu kuleka omwonoonyi ateenenya mu kibiina. Yageraageranya akabi ako ku kizimbulukusa ekireetera omugaati gwonna okuzimbulukuka. Yagamba nti: “Ekizimbulukusa ekitono kizimbulukusa ekitole kyonna.” Yagattako nti: “Omubi oyo mumuggye mu mmwe.”—1 Kol. 5:6, 11-13.\nKirabika, “omubi” omutume Pawulo gwe yayogerako yali yeenyigira mu bikolwa eby’obugwenyufu, nga takyalina na nsonyi. Ate era waliwo n’abamu mu kibiina abaali batandise okuwagira ebikolwa bye. (1 Kol. 5:1, 2) Singa tewali kyakolebwawo, oboolyawo n’Abakristaayo abalala bandibadde batandika okwenyigira mu bikolwa eby’obugwenyufu ebyali bicaase ennyo mu kibuga ekyo. Mu ngeri y’emu leero, singa tewali kikolebwa boonoonyi abateenenya, kiyinza okuleetera n’abalala okutandika okusambajja emitindo gya Katonda. (Mub. 8:11) Ate era aboonoonyi abateenenya bayinza okuba ‘ng’enjazi eziri wansi mu mazzi’ kubanga bayinza okusaanyaawo okukkiriza kw’abalala mu kibiina ng’enjazi bwe zisobola okusaanyaawo eryato.—Yud. 4, 12.\nOkugoba omwonoonyi kisobola okumuleetera okwekuba mu kifuba. Lumu Yesu yayogera ku mwana eyava mu maka ga kitaawe n’ayonoona eby’obusika bwe nga yeenyigira mu mpisa embi. Omwana oyo omujaajaamya oluvannyuma yakiraba nti obulamu bwe yalimu ng’avudde ewa kitaawe bwali buzibu nnyo era nga tebulina makulu. N’ekyavaamu, omwana oyo yeekuba mu kifuba, ne yeenenya, era n’abaako ky’akolawo okudda eka. (Luk. 15:11-24) Ebyo Yesu bye yayogera ku kitaawe w’omwana oyo bisobola okutuyamba okutegeera engeri Yakuwa gy’awuliramu ng’omwonoonyi yeenenyezza. Yakuwa agamba nti: “Sirina ssanyu lye nsanyukira okufa kw’omubi: wabula omubi akyuke ave mu kkubo lye abeere omulamu.”—Ez. 33:11.\nMu ngeri y’emu, aboonoonyi ababa bagobeddwa mu kibiina Ekikristaayo, oluvannyuma bayinza okukiraba nti balina ebintu bingi bye bafiirwa. Bwe balaba ebizibu ebiva mu makubo gaabwe amabi era ne bajjukira essanyu lye baalina nga bakyalina enkolagana ennungi ne Yakuwa awamu n’abantu be, kiyinza okubaleetera okwekuba mu kifuba.\nOkusobola okuyamba omwonoonyi, twetaaga okuba n’okwagala era twetaaga okunywerera ku kituufu. Omuwandiisi wa Zabbuli, Dawudi, yagamba nti: “Omutuukirivu bw’ankuba, kiba kikolwa ekyoleka okwagala okutajjulukuka; bw’ankangavvula, kiba ng’amafuta agafukiddwa ku mutwe gwange.” (Zab. 141:5, NW) Ng’ekyokulabirako: Lowooza ku muntu abadde alya ekifi ky’ennyama, naye ne kimutuga. Mukwano gwe gw’ali naye asituka n’amukuba ekikonde mu mugongo, ekifi ekibadde kimutuze kisobole okuvaayo. Ekikonde ekyo kimuluma, naye kisobola okutaasa obulamu bwe. Mu ngeri y’emu, Dawudi yakiraba nti omuntu omutuukirivu bw’amuwabula, kiyinza okumuleetera obulumi, naye okuwabula okwo kuba kwa muganyulo nnyo gy’ali.\nEmirundi mingi, omwonoonyi bw’agobebwa mu kibiina, okwo kwe kukangavvula kw’aba yeetaaga. Oluvannyuma lw’emyaka kkumi, mutabani wa Julian, eyayogeddwako ku ntandikwa, yakola enkyukakyuka ezeetaagisa, n’akomawo mu kibiina, era kati aweereza ng’omukadde. Agamba nti: “Okugobebwa mu kibiina kyandeetera okulaba nti nnalina okukola enkyukakyuka okulongoosa enneeyisa yange. Okukangavvula okwo nnali nkwetaaga.”—Beb. 12:7-11.\nTWANDIYISIZZA TUTYA OYO ABA AGOBEDDWA MU KIBIINA?\nKyo kituufu nti tekitusanyusa kulaba ng’omuntu agobeddwa mu kibiina. Wadde kiri kityo ffenna tulina kye tuyinza okukolawo okuyamba omwonoonyi okuganyulwa mu kukangavvula okuba kumuweereddwa.\nAbakadde bafuba okuyamba oyo aba yeenenyezza okudda eri Yakuwa\nAbakadde ababa bakwasiddwa obuvunaanyizibwa obw’okutegeeza omwonoonyi nti agenda kugobebwa mu kibiina, bafuba okwoleka okwagala nga Yakuwa. Bwe baba bategeeza omwonoonyi ekyo kye baba basazeewo, bafuba okumunnyonnyola obulungi ekyo ky’alina okukola okusobola okukomezebwawo mu kibiina. Singa abakadde bakiraba nti oyo eyagobebwa mu kibiina atandise okukola enkyukakyuka okulongoosa obulamu bwe, bayinza okumukyalirangako basobole okumujjukiza ekyo ky’alina okukola okusobola okudda eri Yakuwa. *\nAb’eŋŋanda ze basobola okwoleka okwagala eri ekibiina n’eri omwonoonyi nga bakkiriza ekyo ekiba kisaliddwawo, okugoba omwonoonyi mu kibiina. Julian yagamba nti: “Nnali nkyamutwala nga mutabani wange, naye enneeyisa ye yali etaddewo olukonko wakati wange naye.”\nBuli omu mu kibiina asobola okwoleka okwagala okwa nnamaddala nga yeewalira ddala okukolagana n’oyo aba agobeddwa mu kibiina. (1 Kol. 5:11; 2 Yok. 10, 11) Ekyo kiyamba omwonoonyi okuganyulwa mu bujjuvu mu kukangavvula Yakuwa kw’aba amuwadde okuyitira mu bakadde. Ate era bonna mu kibiina basaanidde okufaayo ennyo ku b’eŋŋanda z’oyo aba agobeddwa mu kibiina kubanga baba n’obulumi bungi ku mutima. Ekyo kibayamba obutawulira nga gy’obeera nabo baawuliddwa ku kibiina.—Bar. 12:13, 15.\nJulian awunzika ng’agamba nti: “Okugoba omwonoonyi mu kibiina kituyamba okunywerera ku mitindo gya Yakuwa. Wadde nga kireeta obulumi, ekiseera bwe kigenda kiyitawo, kivaamu ebirungi bingi. Singa saagoberera bulagirizi bwa Yakuwa nga mutabani wange agobeddwa mu kibiina, oboolyawo teyandisobodde kukomawo mu kibiina.”\n^ lup. 24 Laba Watchtower eya Apuli 15, 1991, olupapula 21-23.\nOMUNAALA GW'OMUKUUMI—OGW'OKUSOMA MU KIBIINA Apuli 2015


Bukedde Online - Empirivuma; Zirimu eddagala ku balwadde b'omutima\nOlukindu lwonna n’ekibala kyakwo birina omugaso munene. Zisinga kusangibwa mu bibira.\nMUNNAKATEMBA Alex Mukulu mu muzannyo gwe ogumu yayimbanga nti empirivuma ziwooma nnyo..., leero katutunuulire obuwoomi n’emigaso egiri mu kibala kino.\nEmpirivuma oba ziyite (Wild date Palms), kibala ekisangibwa ku muti gwe bayita olukindukindu.\nMu lulimi lwa saayansi olukindukindu luyitibwa arecaceae.\n1 Okusookera ddala olukindu luvaako akaswaki akasenya amannyo nga muno muvaamu amasanda agalwanyisa obuwuka.\nKino kitegeeza nti, olina okukozesa akaswaki nga kabisi akalimu amasanda.\nEkirala olukindu lulina ensansa ezikola emikeeka gye bakozesa okwetangira endwadde eziva ku bucaafu.\nEnduli y’olukindu eyamba mu kukola enkoma ezizimba, ennyumba empangaazi, kubanga teruliibwa nkuyege.\n2 Ebikoola oba olusansa, biyamba okugoba ebiwuka mu lubuto naddala ng’obifumbye n’onywa oba okugaaya.\n3 Atawaanyizibwa ebiwuka ebitali bimu awaka, funa ensansa zino nga mbisi ozisuulewo, ebiwuka bijja kudduka olw’olusu lwabyo.\n4 Empirivuma ky’ekibala ekimera ku lukindu ekiriibwa nga obumpwankimpwanki. Ekibala kino, kiriibwa nnyo ebisolo by’omu kibira, naddala enkima, amazike, enkerebwe, n’ebinyonyi. Mulimu eddagala lyonna n’ebiriisa nga calcium, ayamba okugumya amagumba, vitamiini C eyamba amaaso okulaba obulungi n’ebirala.\n5 Ensigo z’empirivuma, zikazibwa ne zisekulwa ne zivaamu ensaano enywebwa nga kaawa. Kaawa ono mulungi takubisa ntunnuusi era abantu abatawaanyizibwa obulwadde bw’omutima bwe banywa ku kaawa ono abayamba.\n6 Mu bitundu ebimu emprivuma bazirya nga enva endiirwa era zikkakkanya omukkuto, ate ziyambako ku kyenda okugaaya obulungi emmere. Omuntu alya emprivuma si kyangu kyenda kwesibwa kuba kiba kikola bulungi.\n7 Empirivuma ziyamba nnyo ku muntu aba akuba empiiyi okukkakkana olubuto, ziyamba okugoba olusu mu kamwa.\nOmubisi ogukamuddwa mu mprinvuma\n8 Omuntu afuna ennyo ekikeeto, bw’alya ku mpirivuma awona ekikeeto naddala ab’embuto.\n9 Empirivuma zikamulwamu juyisi alimu ekiriisa kya vitamiini C okutangira ebintu nga ssennyiga.\n10 Amasanda g’empirivuma gakolebwamu omwenge ogulimu ebirungo nga potassium, vitamiini C ne nicotic acid, ebiyamba mu kujjanjaba endwadde ezeekuusa ku nseke n’addala mu basajja.\n11 Omunnyo gwa potassium guyamba mu kukuuma obuka bw’omusaayi nga bwa kigero awamu n’okukola amasannyalaze agatambuza obubaka mu busimu.\n12 Vitamiini C eyamba oku¬gumya olususu n’empubi awamu n’emisuwa gy’omusaayi. Abatalina\nvitamiini C amala mu mubiri batera okwerumika oba n’olususu okwetukuta.\n13 Nicotic acid ayamba mu kukenenula amasavu amabi mu mubiri. Vitamiini endala gye tufuna mu palm wine ye ya B ng’eno eyamba obusigo bw’omubiri okwezaala.\n14 Omwenge oguva mu mpirivuma gukozesebwa mu kukuuma emmere nga teyonoonese okugeza ng’okuguteeka mu keeki n’emigaati.\n15 Omwenge guno gulimu ekizimbulukusa ekyetaagibwa okukuuma amaaso gaffe nga galaba bulungi.\nOmwenge ogukoleddwa mu mpirivuma nga muka bulungi tegusaana kunywebwa bantu abalina emitwe eminafu kuba gwabulabe eri ebitundu by’omubiri ebyenjawulo ng’ekibumba, ensigo n’amaaso. Abagunywa balina okulya obulungi.\nDr. Nambatya anoonyereza ku ddagala eriva mu mmere n’emiddo.\nEmpirivuma; Zirimu eddagala ku balwadde b’omutima\nBiki ebiraga nga Yesu gyâ€™ali?\nMuggya wange yeefunzizza bazeEkitontome\nAbasomesa temutiitiibya bawala ku yunivasite


Bukedde Online - Bba amutemye lwa kumumma mazzi ga kunaaba\nBba amutemye lwa kumumma mazzi ga kunaaba\nBrenda Nairuba ng’apooca mu ddwaaliro ly’e Kamuli-Mulago.\nMaama wa bbebi ow'emyezi ebiri apooca. Ali ku kitanda mu ddwaaliro ly'e Kamuli-Mulago ekkulu oluvannyuma lwa bba okumutema ng'amulanga obutamuwa mazzi ga kunaaba!\nKigambibwa nti Aggrey Kagoda yasabye Brenda Nairuba amazzi g'okunaaba. Yabadde aliko emirimu emirala gye yabadde akola n'alwamu okugamuwa, obusungu ne bumulinnya n'akwata ejjambiya n'amutema ku mutwe n'afuuwa omusaayi.\nYamulese ataawa n'adduka nga kati poliisi ekyamuyigga. Nairuba yalayizza enduulu ez'aleese baliraanwa abaamusanze mu kitaba ky'omusaayi ng'ataawa ne bamuddusa mu ddwaaliro ly'e Kamuli-Mulago.\nBino byabadde ku kyalo Buwanume mu munisipaali y'e Kamuli mu distulikiti y'e Kamuli ku Lwomukaaga, Kagoda bwe yalemeddwa okukuuma obusungu n'asalawo ateme omukazi olw'amazzi ge yabadde asobola okwesenera.\nFaizo Mwondha, ono nga ye Kojja w'omulwadde, ategeezezza Bukedde nti omulwadde tasobola kwogera kigambo okuggyako okuwuuna obuwuunyi.\nOmwogezi wa Poliisi mu Busoga North, Michael Kasadha, avumiridde ekikolwa kino n'asaba abakulembeze bongere okuba obulindaala ku bikolwa by'obugulumbo bw'amaka.\nYanenyezza n'Abataka okulemwa okuzingiza omutemu n'atuuka okw'emulula, n'asaba abakulembeze basitukirengamu nga bawulidde ettemu nga lino , nti kw'ono Abataka, mu kifo eky'okuyoolayoola omulwadde bamudduse mu ddwaaliro ate b'alinze Poliisi atuuke ng'omusaayi gumuggwamu.\nEkisulo ky'abawala e Kings College Budo kikutte omuliro\nAbawagizi ba Kyagulanyi 126 omwaka baguliiridde mu kaduukulu\nNnaabagereka anyenyezza amatabi\nAba bodaboda mu Kampala bafunye obutakkaanya\nPoliisi egaanyi olukiiko lwa Lukwago


Omukazi oyo Yezeberi. BNL Ministries - lug18\nNaye nnina ensonga ku ggwe, kubanga oleka omukazi oli Yezeberi, eyeeyita nnabbi; n'ayigiriza n'akyamya abaddu bange okwendanga, n'okulyanga ebyaweebwa eri ebifaananyi. Era nnamuwa ebbanga okwenenya; n'atayagala kwenenya mu bwenzi bwe. Laba mmusuula ku kiriri, n'abo abenda naye mu kubonaabona okungi, bwe bateenenya mu bikolwa bye. Era n'abaana be ndibatta n'olumbe; ekkanisa zonna ne zitegeera nga nze nzuuyo akebera emmeeme n'emitima : era ndiwa buli muntu mu mmwe ng'ebikolwa byammwe bwe biri.\nOmutume Yakobo yatulaga emitendera ekibi gye kiyitamu. Yakobo 1:14- 15, "Naye buli muntu akemebwa nga awalulwa okwegomba kwe ye n’asendebwasendebwa Okwegomba okwo ne kulyoka kuba olubuto ne kuzaala okwonoona: n’okwonoona okwo, bwe kumala okukula ne kuzaala okufa." Kati ekyo kye kifaananyi ekyolekera ddala ebiriwo mu mirembe gy’ekkanisa. Nga ekibi bwe kitatandikira mu kintu kirala okuggyako mu ekyo ekyali munda mu muntu, n’okufa kw’ekkanisa kwatandikira mu buntu butono, obukolwa obutonotono obwa Banikolayiti. Bwasookera mu bikolwa ne bulyoka bufuuka eby’okuyigiriza. Okuva mu by’okuyigiriza, bwanywegera amaanyi agaali gafuga eggwanga era ne buzaala obukaafiiri. Kaakati mu mulembe guno, bugendera ddala era nnabbi waabwo omukazi (omusomesa) era bukyeyongera okutambula okutuusa lwe bulyesanga mu nnyanja ey’omuliro, kubanga eyo yennyini ye nkomerero yaabwo, mu kufa okw’okubiri.\nKaakati, eddoboozi lya Katonda lyonna eri omulembe guno ogw’okuna lisangibwa mu ngeri gye yawemuukirizaamu omukazi ono nnabbi Yezeberi. Okutegeerera ddala ensonga lwaki yamuwemuukiriza bw’atyo, tujja kunoonyereza ebyafaayo bye mu Bayibuli era bwe tusanga bye yakola emabega eyo, tujja kumanya ebiriwo ekiseera kino. Ekisooka era nga kintu kikulu nnyo kye tuyiga ku Yezeberi kiri nti SI muwala wa Ibulayimu, n’okuyingira kwe mu bika bya Yisiraeri tekwali kuyingira kwa mwoyo nga okwa Luusi Omumowabu. Nedda ssebo. Omukazi ono yali muwala wa Esubaali, kabaka we Sidoni - 1 Bassekabaka 16:31), eyali kabona wa Asitati. Entebe yagifuna amaze kutta gwe yaddira mu bigere, Pelesi. Kale tulabirawo nti yali muwala wa mutemu. (Kino, ddala kitujjukiza Kayini). N’engeri gye yafuukamu ekitundu ku Isiraeri, teyali ya makubo ga mwoyo Katonda gye Yali Ategekedde ab’amawanga okuyitamu; naye yayingirira mu KUFUMBIRWA Akabu, Kabaka w’ebika ekkumi ebya Isiraeri. Kaakati okwegatta kuno nga bwe tulabye tekwali kwa mwoyo ; kwali kwa bya bufuzi. Kale omukazi ono eyali atobye n’okusinza ebifaananyi, teyalina kwagala wadde akatono, okwali kusobola okumufuula omuntu asinza Katonda Omu ow’Amazima, naye wabula yajja n’ebigendererwa nga amaliridde okukyusa Isiraeri okuva ku Mukama. Kaakati Isiraeri (ebika ekkumi) baali bamaze okutegeera ki kye kyali kiteegeza okusinza ennyana eza zaabu, naye baali tebannaba kwewaayo eri okusinza ebifaananyi, kubanga Katonda Ye Yali Asinzibwa era n’amateeka ga Musa gaali gakakasa bwe gatyo. Naye okutandikira mu biseera Akabu mwe yawasiza Yezeberi, okusinza ebifaananyi kwakulaakulana ku ddaala erizikiriza. Omukazi ono we yafuukira kabona mu masinzizo ge yazimbira Asitati (Venasi) ne Baali (katonda w’enjuba) awo Isireari we yayingirira mu biseera ebya kazigizigi mu bulamu bwe.\nNga tulina bino mu birowoozo kaakati tuyinza okutandika okulaba Omwoyo wa Katonda ky’Ayoleka mu Mulembe guno ogwa Suwatira. Kiikino wano.\nAkabu yawasa Yezeberi era yakikola nga akakodyo k’ebyobufuzi ak’okunyweza obwakabaka bwe awamu n’okubukuuma. Kye ekyo kyennyini ekkanisa kye yakola bwe yafumbirwa Constantine. Bombi beegatta lwa nsonga za bya bufuzi, newakubadde baakirippako endowooza y’omwoyo. Tewali ayinza kunzikirizisa nti Constantine yali Mukristaayo. Yali mukaafiiri eyalina obukodyo obwefaananyirizanga obw’ekikristaayo. Yasiiga emisaalaba emyeru ku ngabo z’abaserikale be. Ye yatandikawo abakuumi ba Columbus. Yateeka omusaalaba ku kkanisa ya Sofiya omutukuvu olwo akalombolombo ne katandika.\nKyali kirowoozo kya Constantine okuleeta abantu bonna awamu, abakaafiiri, abayitibwa obuyitibwa Abakristaayo n’Abakristaayo abatuufu. Era okumala akabanga kyalabika nga ekigenda okuyitamu kubanga abakkiriza abatuufu bajja okulaba oba nga kiyinzika okukomyawo abaali baseeseetuse okuva ku Kigambo. Bwe baalaba nga tebasobola kubakomyawo mu mazima, baawalirizibwa okweyawula okuva ku kibiina ekyo eky’ebyobufuzi. Bwe baakikola, baayitibwa abaali bawabye era ne bayigganyizibwa.\nLeka ŋŋambe wano nti tulina ekintu kye kimu ekyo ekikyakolebwa na kati. Abantu bonna bagenda beegatta. Bali mu kuwandiika Bayibuli eneebeera ennuŋŋamu eri buli omu Omuyudaaya Omukatuliki n’Omupulotestante. Balina akakiiko kaabwe ak’e Nikyeya naye bo, bakayita akakiiko akagatta enzikiriza (Ecumenical Council). Era mumanyi ebibiina bino byonna gwe birwanyisa? Birwanyisa Abapentekote abatuufu. Sitegeeza bibiina byeyita bya Bapentekote. Ntegeeza abo Abapentekote abajjuzibwa Omwoyo Omutukuvu era nga balina obubonero n’ebirala mu makkati gaabwe kubanga batambulira mu mazima.\nAkabu bwe yawasa Yezeberi olw’ensonga z’ebyobufuzi yatunda obusika bwe. Weegatte n’ekibiina otunde obusika bwo, ow’Oluganda, oba oyagala okukikkiriza oba nedda. Buli kibiina ky’Abapulotesitante abaali bavuddemu ate ne baddayo, baatunda obusika bwabwe, ate bw’otunda obusika bwo, obeera nga Esawu - oyinza okukaaba ne weenenya byonna by’oyagala, naye tekijja kukuyamba mu ngeri yonna. Waliwo ekintu kimu kyokka ky’oyinza okukola era kye kyo nti: "Mukifulumemu, abantu Bange, era mulekere okussa ekimu n’ebibi bye!" Kaakati bw’olowooza nti ssiri mutuufu, ddamu ekibuuzo kino kimu.\nWaliwo omuntu yenna omulamu ayinza okuntegeeza kkanisa ki oba nkola ki eya Katonda eyali efunye okudda obugya n’eddawo nate oluvannyuma lw’okweyawulamu ekibiina n’efuuka eddiini eŋŋunje? Soma ebyafaayo byo. Toyinza kusangayo n’emu - yadde emu.\nBwali budde bwa ttumbi eri Isiraeri bwe yeegatta ne ensi n’erekulira eby’omwoyo okwesogga eby’obufuzi. Gaali matumbi ga budde e Nikyeya ekkanisa bwe yakola ekintu kye kimu. Ssaawa ya ttumbi kati nga amakanisa geegatta.\nKaakati Akabu bwe yawasa Yezeberi, yamukkiriza okutwala ssente z’eggwanga n’azimba amasabo amanene abiri erya Asitati n’erya Baali. Eryo eryazimbirwa Baali ddene lyali ekimala Isiraeri yonna okujja okusinzizaamu. Ate Constantine n’ekkanisa bwe baafumbiriganwa yawa ekkanisa ebizimbe, n’azimba ebyoto n’ebifaananyi, era n’aluŋŋamya ne mu kutegeka obuyinza obwali butandise okweyoleka.\nYezeberi bwe yafuna obuwagizi obw’obuyinza bw’eggwanga, yakakaatika ku bantu eddiini ye n’atta bannabi ne bakabona ba Katonda. Kyayitirira obubi okutuusa Eriya, omubaka ow’omumulembe gwe bwe yalowooza n’okulowooza nti ye yekka eyali asigaddewo; naye Katonda Yalina abalala 7,000 abaali batannavuunamira Baali. Era kaakati eyo mu madiini ga Babaptist, Bamethodist, Bapresbyterian n’amalala, eriyo abamu abajja okugafulumamu badde eri Katonda. Njagala mutegeere nti sirwanyisa, kati era siringirizangako bantu. Wabula ddiini eŋŋunje - enkola ey’ebibiina gye mpakanya. Nnina okugiwakanya kubanga Katonda Agikyawa.\nKaakati, ka tuyimirireko wano eddaakiika nga emu twejjukanye ku bye twazudde ku by’ensinza mu Suwatira. Nnagambye nti baali basinza Apolo (eyali katonda njuba) awamu ne Kabaka. Kaakati Apolo ono yali ayitibwa “aziyiza ebitali bya butuukirivu”. Yajjawo obutali butuukirivu mu bantu. Yabawa omukisa era yali katonda yennyini gye bali. Yalina obuvunaanyizibwa obw”okuyigiriza abantu. Yannyonnyola ebikwata ku kusinza, n’obulamu obubaawo oluvannyuma lw’okufa. Engeri gye yakikola kino, yali ayita mu nnabbi omukazi eyali atuula ng’ayolesebwa ku ntebe ey’amagulu asatu. Owaaye! Okiraba? Wuuno nnabbi omukazi oli ayitibwa Yezeberi ng’ali mu kuyigiriza abantu. N’okuyigiriza kwe kusendasenda abaweereza ba Katonda era abaleetera okukola obukaba. Obukaba kitegeeza "Okusinza ebifaananyi." Ago ge makulu gaakyo ag’omwoyo. Kwe kwegatta okumenya amateeka. Okwegatta okwakolebwa Akabu n’okwegatta okwakolebwa Constantine kwali tekukkirizaganya na mateeka. Bombi baakola obukaba mu mwoyo. Buli mukaba, enkomerero ye eri mu nnyanja eyaka n’omuliro. Katonda Yagamba bw’Atyo.\nOmulembe gw’Ekkanisa ya Suwatira.\nDownload (PDF English)... Jezebel Religion.\n(Emirembe Omusanvu Egy’Ekkanisa.)\nEra awangula n'akwatanga ebikolwa byange okutuusa ku nkomerero, oyo ndimuwa amaanyi ku mawanga:\nera alibalunda n'omuggo gw'ekyuma, ng'ebibya ebibumbe bwe byatikayatika; era nange nga bwe nnaweebwa Kitange;\nera ndimuwa emmunyeenye ey'enkya.\nLilies of Fire.\nEra mu kkanisa\nguno ogwa Suwatira\nye MUKAZI AFUGA.\nYe kye kyama


Trump bagenda kumuwozesesa mu Palamenti enkulu eyitibwa Senate omutuula ababaka 100 ng'eno gy'alina omukisa ogusembayo oluvannyuma lw'okumeggebwa akalulu akaamukubiddwaako nga December 18, 2019 mu Palamenti ento eya House of Representatives ku misango gy'avunaanibwa ab'oludda oluvuganya gavumenti ye.\nTrump yavunaaniddwa emisango ebiri; ogw'okukozesa\nobubi oﬁ isi ey'Obwapulezidenti n'ogwokuyisa mu Palamenti olugaayu era emisango gyombi gyamusse mu vvi.\nYakubiddwaako obululu bwa mirundi ebiri; ak'okusalawo oba yakozesa bubi oﬁ isi ey'obwapulezidenti ako ne kamumegga kyabugazi n'obululu 230 ku 197 ate mu kalulu akookubiri ak'okusalawo oba yayisa olugaayo mu Palamenti, Trump nako teyakwatamu nga yameggebwa obululu 229 ku 198.\nPalamenti eya House of Representatives erina ababaka 435 ng'ekibiina kya Democrats kye kisinzaako ababaka abangi (233), ate ba Republicans abali mu buyinza balinako 179 era bonna tekuli yavudde mu Trump.\nEbifo 4 bikalu tebinnajjuzibwa. Oluvannyuma lw'okumeggebwa mu Palamenti eno, kati ensiitaano egenze mu Senate wabula eyo Trump alinayo enkizo kubanga ekibiina kye ekya Republican kye kisinzaayo ababaka abangi.\nKu babaka 100, ekibiina kya Trump ekya Republicans kirinako ababaka 53, eky'aba Democrats kirinako 45, ate ababaka 2 tebalina kibiina era kisuubirwa nti Trump alina emikisa mingi okusimattukira ku mutendera guno.\nAbabaka aba Senate batandika enkya ku Lwokubiri okuwozesa Trump, wabula kigambibwa nti ab'ekibiina kya Republican olw'okubanga be basinga obungi mu Senate, bateekateeka obutaganya kiteeso ekyokuggyamu Trump bwesige kutuuka ku mutendera ogw'okuwozesa mukama\nAkulira ababaka aba Republicans mu Senate Mitch McConnell y'akulembeddemu kaweefube ow'okulemesa ekiteeso era yalemesezza aba Democrats abaabadde bamusaba akkirize obujulizi obupya obwafuniddwa nga buluma Trump.\nBannakibiina kya Democrats baalonze ababaka musanvu okuli: Adam Schiff (California) Jerry Nadler ( New York), Zoe Lofgren ( California), Hakeem Jeffries ( New York), Val Demings (Florida), Jason Crow ( Colorado) ne Sylvia Garcia (Texas) nga be bagenda okukola ng'abawaabi mu musango guno ate Trump ayungudde ttiimu ya bannamateeka be Pat Cipollone, Alan Dershowitz, wamu ne munnamateeka ow'erinnya Ken Starr eyali mu musango Bill Clinton eyali Pulezidenti bwe yali attunka n'emisango egy'okuganza Monica Lewinsky.


Bukedde Online - Abatulugunyizibwa mulondole emisango gyamwe ku poliisi - Ochom\nEkivvulu kya Toto Festival kyongeddwaamu ebinnonoggo\nEkikwekweto kya poliisi kiyodde abeekweka ...\nAkulira ekitongole ekivunaanyizibwa ku kuteekerateekera poliisi Edward Ochom ye yasabye abantu ku mukolo gw’okutongoza ennaku16 ezikwata ku kulwanyisa ebikolobero ebituusibwa ku bakazi n’abaana abawala.\nOchom ng'alamusa omubaka wa Sweden Per Lindgarde ku mukolo gw'okulwanyisa okutulugunya abakazi n'anaana abawala.\nPOLIISI esabye abantu ababa batuusiddwako ebikolobero ng'okutulugunyizibwa balondoole emisango gyabwe.\nAkulira ekitongole ekivunaanyizibwa ku kuteekerateekera poliisi Edward Ochom ye yasabye abantu ku mukolo gw'okutongoza ennaku16 ezikwata ku kulwanyisa ebikolobero ebituusibwa ku bakazi n'abaana abawala.\nYagambye nti ekisinze okulemesa emisango egyekuusa ku kutulugunya n'okulinnyirira eddembe ly'abakazi okugenda mu maaso be babeera batuusiddwaako ebikolobero bino okulemererwa okugirondoola ne bazuula okunoonyereza we kutuuse.\nYagambye nti wadde poliisi erina okusoomoozebwa yasobola okutwala emisango 1,396 mu kkooti abaagyenyigiramu ne bavunaanibwa.\nEyanyukudde essimu mu jjaamu ku Shoprite kamera ya Poliisi emulokoomye n'akwatibwa\nOmujaasi atta abantu bamukutte: Abadde abatega embooko y'omuwala ng'akamasu okubasendasenda\nAbaserikale ababbye emmundu ku CPS babakutte\nEngeri Jamil Mukulu gye yeecangidde mu kkooti ne bamulemezaako empingu


Bukedde Online - Ab'ekitongole ekigaba paasipooti bannyonnyodde\nKAMISONA Brig. Johnson Amanya avunaanyizibwa ku Paasipooti n’okulondoola abasaba obutuuze, yategeezezza Bukedde nti enkola empya mu kugaba pasipooti egenda kuyambako nnyo mu okumalawo ababadde baggya ku bantu ssente kubanga kati omuntu yeeyejjuliza empapula ku kompyuta n’azitwalayo nga ziwedde.\nAgamba nti paasipooti empya gavumenti gy’ereese ekozesa tekinologiya ow’omulembe era okusinziira ku nteekateeka eriwo, January 2021 wegunatuukira nga pasipooti enkadde ziweddemu n’abanabeera bakyazirina zijja kuba tezikyakozesebwa.\nAgamba nti kino Uganda ekituseeko oluvanyuma lw’ensi yonna okulinnyisa omutindo gwa tekinologiya nga Uganda tesobola kuzinga mikono ng’ensi egireka.\nPaasipooti zino zaakuyamba nnyo mu kukendeeza ku budde omuntu bwabadde amala ng’akola ku by’okufuluma eggwanga kyokka neby’okwerinda binywera kubanga ababbi basobola bulungi okubalondoola gye baddukidde nga bakozesa paasipooti eno esomebwa kompyuta ne bamanya ebikwata ku nnannyini yo.\nENGERI PAASIPOOTI EMPYA GY’EYAWUKANA KU NKADDE\nAmanya annyonnyola nti paasipooti empya eriko ka akafo (‘Chip’) akatereka kalonda yenna akwata ku muntu omuli ebinkumu n’obuzaale bwe.\nKu kisaawe e Ntebe waatereddwaayo enzigi okuli tekinologiya ng’omuntu asobola okweggulira ng’atunuzaamu butunuza paasipooti eno. Kino kyakumalawo\nobubbi kubanga kiggyewo abantu ababadde beefuula nti bayambako ne baggya ku bantu\nssente. Paasipooti empya era eriko ebigambo bya East African Community ekitegeeza nti osobola okutambula amawanga g’Obuvanjuba bw’Africa nga tofunye Visa. Amawanga gano gonna gakolaganira wamu era paasipooti zifaanagana kubanga gonna gaakitesaako.\nCol. Geoffrey Kambehe, Kaminsona avunaanyizibwa ku bayingira n’okufuluma eggwanga yagambye nti abantu babadde bakyusakyusa ebibakwatako ebiwandiikibwa ku paasipooti era nga tewali ngeri yonna yakubalondoolamu.\nNaye mu paasipooti empya ekusobozesa okumanya ebikwata ku muntu ne bw'aba agezezaako okukyusa ebiwandiiko.\nKino kyakuyamba okumanya abamenyi b’amateeka mu bwangu. Yanyonyodde nti bakolagana butereevu n’abeebyokwerinda bonna okuli ne poliisi y’ensi yonna era amannya g’abamenyi b’amateeka n’emisango gye bazza babirina.\nOluba okutunuza paasipooti mu kyuma byonna nga ebimukwatako nga byeyiwa bw'aba tamalirizanga misango gye ng’aweebwayo mu b’obuyinza.\nENTEEKATEEKA ENO YAAKUBUNYISIBWA MU BITUNDU EBY’ENJAWULO\nJacob Siminyu omwogezi wa Minisitule y’ensonga z’omunda mu ggwanga yategeezezza nti enteekateeka ya pasipooti empya yakubunyisibwa mu bitundu by’eggwanga eby’enjawulo ng’omuntu tekimwetaagisa kutambula ngendo z’e Kampala.\nYannyonnyodde nti oluvannyuma lw’omuntu okusaba paasipooti ng’ayita ku yintaneenti ajja kuba agenda ku kitebe ekiri mu kitundu mwali agibweeko ebinkumu n’okukola ku nsonga endala nga tekimwetaagisa kujja Kampala.\nKino tekigenda kusukka February w’omwaka guno. Ate mu March 2020 enteekateeka eno yakutwalibwa mu nsi musanvu awali ebitebe bya Uganda nga tekyetaagisa muntu kukomawo mu Uganda okusobola okukola ku bya paasipooti.\nEbibuga omugenda okuteekebwa enkola eno kuliko: Pretoria e South Africa, London e Bungereza, Washington mu America, New Delhi e Buyindi, Beijing e China, Copenhagen mu Denmark ne Abu Dhabi mu United Arab Emirates.


Otulo Twaali Tukumazeko Entegeka? – ababaka\nHome Topic Otulo Twaali Tukumazeko Entegeka?\nOtulo Twaali Tukumazeko Entegeka?\nHome › Forums › Ababaka Discussions for Unity and Peace › Emboozi Ezenjawulo / General Discussions › Otulo Twaali Tukumazeko Entegeka?\nAugust 12, 2008 at 6:07 pm #17801\nWaali osumagiriddeko mu bifo ebitateekwa? Otulo twaali tukuswazizzako mu ba nnakibiina banno? Nyumya!\nAugust 13, 2008 at 5:27 am #19332\nNze nnali nkoze emisana n’ekiro nenesanga nga bangambye nti ananzirira mu kifo takyazze naye bansalako essawa nga bbiri ngende mpumulemu konze ezo ziyinza okummala okwebakamu n’oluvanyuma ngende, nga bwe lwaali lwa sabiiti nga tulina olukiiko lwa bayizi naye era ekyanyamba nti obutebe obusembayo ddala emabega gye nafuna ekifo .\nSalina mutawaana gwonna bwenasigala nga nyimiridde naye kenageza ne ntuula otulo otwamaanyi netunjikira nagezaako okutakiriza amaaso gange obutazibiriza naye nga notulo tulinga twebaali bampendulidde ne mmaliriza nga nyimiridde.\n, Nensabirira Mukama Awe amaaso gange amaanyi galeme kuzibiriza kagenderere , kuba teri kiswaaza nga kutema bisiki mu bantu ate bwosisimuka osooka n’omagamaga olabe oba eriyo akulabye , naye nga mubuli ngeri yonna kiba nga buli omu akusabirira otulo tukusinze amaanyi osinantuke ku katebe ogwe wansi\nKyokka banange otulo tulina effujjo.\nAugust 13, 2008 at 6:06 am #19334\nBwaali budde bwa butiti nga nkyasoma, naye nga nina okukola ekiro , eggulo limu twafuna emirimu mingi ekiro bwentyo nenzira eka nga nninga zombi mu kkubo era nga bwombuuza byendabye mukkubo nga nkomawo, nga nnyinza nange okubuuza nti kkubo ki? kuba nnali nkooye nga kintu kimu kyokka kyenjoya buliri era olwabutukamu mubimpimpi tuyinza okukiyita okugenda mu kkoma kuba singa satega saawa kugenda kusoma olweggulo sandizukuse .\nKati tebereza omuntu omukube omubiri, ate nga n’empewo nayo entaddeko agattimba ku mbwa kwe kutukira mu kubiina, kwoolwo omusomesa lweyasalawo okusomeseza ku slides nazikiza ettala nga ndi mukooti yange, nga mbuguma bulungi ate navaawo natugamba tuwandiike ne byatugamba konze mukazikiza akalungi bwekati lwaaki ayonoona akadakiika akawoomu kano.\nSimanyi oba yayagala kunnemesa naye nakyuusa nedoboozi oba nze nnali omukoowu ennyo nga mpulira linsisitira . Naye olwobutayagala kutenguwa musomesa nakwaata ekkalamu naye nga nange kennyini sisobola kusoma byempandiise , nali nkyebaza eya yiiya lesson eyo, eyo mukazikiza nebasaako ettala nensisimuka era ne nekazakaza anti omukalu tajja busera , naye oluvannyuma nannyonnyola omusomesa wange embeera zensomeramu , aleme kulowooza nti njanga kujja kusasula ssomero na hotel.


Ekanisa ya Basodookisi ekungubagidde omukulembeze wabwe | Dembe FM 90.4\nEkanisa ya Basodookisi ekungubagidde omukulembeze wabwe\nEkanisa ya basodokisi mu Uganda eyogedde ku mugenzi abadde ssabasumba we kanisa eno metropolitan Yonna Lwanga, ngomuweereza abadde omukozi enyo ate nga abadde nomukwano mungi eri buli muntu nga bakusigala bamusubwa.\nSsabasumba Lwanga yasiza okwenkomerero olunaku lweggulo mu kibuga Athens mu ggwanga lya Buyonaani oluvanyuma lwokutawanyizibwa ekirwadde kya Kokolo okumala ebbanga.\nSsentebe wakakiiko akakulira enzikkiriza eno mu Uganda Rev.Fr John Bosco Kibuuka, ategezeza bannamawulire ku kanisa e Namungona nti Ssabasumba Lwanga aweereza ekanisa ne ggwanga okutwaliza awamu mu magezi ne birowoozo ebizimba wakati mu buwombefu.\nFr. Kibuuka atubuulidde nti entekateka ezokuza omulambo gwomugenzi zigenda mu maaso ate olunaku lwenkya lwebasuubira okufulumya entekateeka entongole eyokumugalamiza ku biggya bya bajjajjaabe ku kyalo Degeya – Bombo Luwero district.\nAbamu ku bagoberezibe bamwogeddeko ngomusajja abadde omukulembeze omulungi.\nMungeri yemu Ekanisa ya Uganda esaasidde nyo bannabwe abekanisa ya basodokisi olwokufa kwa Ssabasumba Metropolitan Yonna Lwanga eyafudde olunaku lweggulo.\nOmulabirizi we Namirembe Rt. Rev. Wilberforce Kityo Luwalira akyaddeko ku kanisa ya basodokisi e Namungona nagamba nti gano mawulire mabi eri abekanisa ne bannauganda abagazi be mirembe.\nLuwalira ayogedde ku mugenzi ngomusajja abadde omwagazi wemirembe ate omulwanirizi wa banaku.\nEra amutendereza olwokwewaayo okulwanyisa obuli bwenguzi okuyita munjiriye.


Bukedde Online - Bannalwengo boogedde ku bulamu bwa Getrude Nakabira\nNnannyini ssomero bamusimbye mu kkooti ku ...\nLWENGO teridamu kufuna mubaka muteesa nga Gertrude Nakabira bwa yatesanga era n'emu byafaayo by'eggwanga atulekeddewo essomo lye tulibuulira abaana baffe nti twalinako wano omubaka ateryanga mu ttama era yasigala mu mawulire.\nEbigambo bino Rev.Fr John Baptist Kintu ow'ebyemirimu mu Greater Masaka byeyatuukiddeko nga tanayimba missa era nga yabyogeredde mu maka omugenzi Nakabira geyasookeramu ne bba Emmanuel Wasswa Lubega agasangibwa ku kyalo Kibengo mu disitulikiti ey'e Ssembabule.\nFr.Kintu yanyoleddwa ku kyokufa kwa Nakabira gwe yanyumiriza abakungubazi nti abadde abeyagaza era ng'abaweesa ekitiibwa nga yadde yali yawangulwa akalulu k'abasajja aka Bukoto-South ekyo kyali kiraga nti nabo asobola okubavuganya olw'obukozi bweyalina.\nMungeri y'emu omugenzi abadde ayagala ennyo ediini ye era ng'ateeka ba faaza ku nninga okumuwa akatabo ka' OLDO' akasomebwa ba faaza mu missa ya buli lunaku nga kyayayanira kwekumanya ebyawandikibwa ebisomebwa nga bw'abeera mu missa aba aze kubugumizibwako bubugumizibwa nga buli kimu ekigenda maaso akamanyi.\nFr.Kintu agambye nti tajja kwerabira bukozi bwa Nakabira nga ne bweyali akulira eby'enjigiriza e Ssembabule era teyayosanga kyokka nga n'emirimu gy'eddiini n'awaka tajeerabidde.\nOmugenzi alese ekibiina ky'a maria omusaasizi kyabadde atandise mu lwengo ate nga akiririza mu Yuda Tadeo omutuukirivu gwalama buli mwaka mu bitundu bye Kalungu. Asabye abakungubazi okumusabiranga aleme okwerabirwanga\nemisinde giranga mitawaana


Aba People Power basambazze eby’okwetonda ku nfa ya Ziggy Wine – Watchdog Uganda\nAba People Power basambazze eby’okwetonda ku nfa ya Ziggy Wine\nJoel Senyonyi ne Ziggy Wine kati omugenzi\nABAKULEMBERA ekisinde kya People Power bavuddeyo ne basambajja ekiwandiiko ekibadde kitambula ku mikutu gy’amawulire egy’enjawulo nga kilaga okwetonda kwabwe ku bigambo ebyayogeddwa oluvanyuma lw’omuwagizi waabwe Ziggy Wine okufa.\nJoel Senyonyi nga ono ye mwogezi wa People power mu ggwanga agambye nti, ekiwandiiko ekitambuzibwa ku mikutu gya mawulire nga kigamba nti ekisinde kyabwe n’omukulembeze waabwe Robert Kyagulanyi beetondera eggwanga olw’okuliwubisa n’amawulire ge batanoonyerezaako agaali gakwata ku nfa y’omuwagizi waabwe Ziggy Wine kikyamu era tekiriiyo.\nAgambye nti bye baayogerako mu kiwandiiko omukulembeze waabwe Bobi Wine kye yawandiika ku mukutu gwe nga 5 omwezi guno nti kyali kituufu era kwe bakyasibidde, nagamba nti bannaUganda tebalina kugendera ku bigambibwa nti beetonze kye batannakola.\nSenyonyi ayongeddeko nti teri ngeri yonna gye bagenda kutisibwatiisibwamu kwogera ku nkola y’akutulugunya bantu mu Uganda nagamba nti bakyayongera okunoonyereza ku nfa ya mukwano gwabwe Ziggy Wine.\nKu lw’okusatu Bobi Wine yawandiise ku mukutu gwe ogwa Face Book nti ekitongole kya Poliisi ne bwekinatetenkanya okulaga eggwanga nti Ziggy yafudde kabenje, buli muntu yenna akimanyi nti yatulugunyiziddwa era natemulwa.\nOmwogezi wa Poliisi mu Kampala ne miriraano Patrick Onyango bwabadde ayanukula ku biriwo agambye nti Poliisi yakoze okunonyereza era bye yazudde ne bibulira Ensi, nagamba nti bamaze okulagira aduumira Poliisi mu mabuka ga Kampala okunonyereza ku basasaanya amawulire ag’obulimba agakwata ku nfa ya Ziggy Wine bakwatibwe era bavunanibwe.\nZiggy Wine olunaku lwe ggulo yazikiddwa mu kitundu kye Mitooma mu maserengeta ge ggwanga.\nCosase exposes Matia Kasaija greed, minister keeps multiple jobs illegally, apologizes for incompetence\nBobi Wine, Joel Ssenyonyi attack ‘state spin masters’ over fake People Power apology


BUGANDA NEWS rnrnrnrnrn\nHome > Posts tagged "BUGANDA NEWS"\nOkusaggula Akalulu E Kyotera Ak’omubaka Kawedde Okuwenjebwa\nby Pat Robert Larubi - September 21, 2017\nBannabibiina okuli FDC , NRM ne DP beeraze elyanyi mu kusaggula akalulu mu disitulikiti e kyotera , Gen .Henry Tumukunde ajjide mu nnyonyi ekyongede okusasamaza abantu . Bano basuubizza okuleeta enkyukakyuka mu disitulikiti empya ey’e Kyotera.\nSC VILLA EZZEEMU EBBUGUMU: Abazannyi 7 Ababadde Abalwadde Bakomyewo\nOmutendesi wa ttiimu ya SC VILLA Wasswa Bbosa mukakafu nti abazannyi 7 ababadde abalwadde jebuvuddeko, batandise okukuba ku matu nga n’okutedekebwa okw’olunaku olwaleero basobodde okukwetabamu.\nAkabenje Kasse 11 E Katonga Enkuba Ezzeemu N’obubenje Ku Lw’e Masaka Okwo\nby Pat Robert Larubi - September 19, 2017 September 19, 2017\nAbantu 13, bebakakasiddwa nti bafiiriddewo mbulaga mu kabenje akaaguddewo ekiro ekikeesezza olwaleero…ku luguudo oluva e Kampala okudda e Masaka mu bitundu by’e Katonga. Poliisi ekyagenda mu maaso n’okunoonyereza ku nsonga eyavuddeko akabenje kano.\nOkuggya Ekkomo Ku Myaka Gya Pulezidenti Bannaddiini Baagala Abantu Beesalirewo Sso Ssi Babaka\nBannaddiini basabye ababaka mu lukiiko lw’eggwanga obutapapira nnongosereza mu Ssemateeka okutuusa nga bannayuganda bonna bakkaanyizza. Bano nga bayita mu lukiiko olubagatta olwa Inter Religious Council - Uganda, basabye Pulezidenti Museveni obutafuka nampulirazzibi wabula aveyo alage wayimiridde ku nongoserezza zino kubanga zimukwatako buterevu.\nMuggye Akajanja Mu Kuggya Ekkomo Ku Myaka Gya Pulezidenti Ssekabiito Alabudde Babaka Banne\nPoliisi etandise okunoonyereza ku babaka abawakanya okuggya ekkomo ku myaka gya Pulezidenti kubigambibwa nti bakozesa olulimi olutiisatiisa. Omwogezi w’ebitongole bya Poliisi eby’enjawulo omuli n’ekyabambega Vincent Ssekate ategezeza nga bano bwebetagibwa olunaku olwenkya bayambeko Poliisi mu kunoonyereza kweriko.\nOkusomesa Abantu Ku Kampeyini Ya ‘K’ogikwatako’ Dp Egamba Guno Gw’egenda Okubakana Nagwo\nNg’olutalo lw’okulwanyisa okukyusa ssemateeka lugenda maaso, olukiiko lwa DP olw’okuntiko lukeded mukafubo, okuzuula emiwaatwa egiri mu nteekateeka eno basobole okugiraga abantu nadala ku nsonga y’ettaka n’okugya ekomo ku myaka gy’omukulembeze w’egwanga.\nBeesigye Yeesozze Ebitundu Bya Kyotera Asaggulira Gw’awagira Akalulu K’omubaka\nEyavuganyaako ku ntebe ya Pulezidenti Col. Dr. Kiiza Besigye akubirizza abantu okulonda abo bokka abasobola okutwala eggwanga mu maaso. Bino Besigye abyogeredde mu disitulikiti y’e Kyotera mu kunoonya akalulu k’abakulembeze mu disitulikiti eno ekyali empya.\nMUFUBE OKUBEERA ABEESIMBU: Supreme Mufti Afalaasidde Abasiraamu E Rukungiri\nAbasiraamu bakubiriziddwa okuberanga abamazima mu buli kyebakola nga balabira ku Nabbi Mohamed okusasira n’emirembe bibeere ku yye…bweyali owamazima mu buli kyeyakolanga olwo nno basobole okubeera abantu aboomugaso. Bino Supreme Mufti wa Uganda Sheikh Silman Kasule Ndirangwa….\nOkuggya Ekkomo Ku Myaka Gya Pulezidenti Kubizadde Abakiwagira Bagamba Beesiga Magye\nAbabaka mu lukiiko lw’eggwanga olukulu abawagira okuggyawo ekkomo ku myaka gya Pulezidenti baweze okulwana balabe nga akawayiro 102b, kaggyibwa mu Ssemateeka w’eggwanga. Kyokka balabudde bannaabwe ababawakanya nti balina kubegattako bwegassi batereeze Ssemateeka.


Munyagwa waakuwozesebwa | Dembe FM 90.4\nKooti ewozesa abali benguzi nabakenuzi ekalambidde nti omubaka wa Kawempe South, ssentebbe wakakiiko ka palamenti aka COSASE Mubarak Munyagwa atekeddwa okulabikako ggyeri nga 4 mu Novemba womwaka guno ku misango gyenguzi.\nKigambibwa nti ono yalya ekyoja mumiro bweyali akyali omubaka we Kawempe.\nOmulamuzi wa kooti eno Pamela Lamunu kidiridde okugoba okusaba kwa Munyagwa, mwabadde ayagalira omulamuzi obutaganya kumuwozesa, ngagamba nti ssabawaabi wa gavumenti tayinza kumuggulako misango egyo, atenga abaali bamuvunaana baajijjamu enta.\nWabula omulamuzi alagidder nti omusango guno gugende mu maaso era Munyagwa alabikekeo nga 4 Novemba ayanukule ku misango egimuvunanibwa.\nOludda oluwaabi lugamba nti gwali mwaka gwa 2014 mu Decemba ku kampuni ya Haks Investment Limited ku luguudo 6 mu Industrial Area mu Kampala, Munyagwa bweyali emeeya we Kawempe naweebwa ekyoja mumiro ky bukadde 100 okuva ku Francis Kakumba abeeko engeri yateeka omukono mu kulondebwa kwa mutabani we Isaac Muyanja, ku lukiiko lwa KCCA olwebye ttaka.


Bukedde Online - Abasuubuzi be Nakasero bawadde Gavumenti nsalessale\nBy Kizito Musoke ne Moses Kigongo\nMinisita Betty Amongi\nABASUUBUZI ababadde baddukanya akatale k'e Nakasero bavudde mu mbeera ne bawa minisita wa Kampala n'ekitongole kya KCCA wiiki emu nga baavudde mu katale ke baabawambako oba si kyo baakubaggulako omusango.\nNga bayita mu bannamateeka ba M/s Alaka & Co. Advocates, abasuubuzi abeegattira mu kibiina kya Nakasero Market Sitting Vendors and Traders Ltd. baafulumizza okulabula kwe baawadde minisita ne KCCA.\nMu kiwandiiko kya bannamateeka baabwe, abasuubuzi, bawakanya bwe bayita obumenyi bw'amateeka obwaliwo ku Ssande nga November 15, 2020 minisita wa Kampala ng'ali n'abakulu mu KCCA nga bayambibwako poliisi ne bakanyama bwe baalumba ofiisi zaabwe ne bazimenya ne baggyamu ebiwandiiko byonna ebikwata ku ngeri bammemba ba SACCO yaabwe gye baali baterekamu.\nEdward Buteera omumyuka wa ssentebe w'olukiiko olubadde luddukanya akatale, yagambye nti engeri Gavumenti gye yeddizza akatale ne KCCA yabaddemu obujoozi kuba tebaasobodde wadde okuwa ekitiibwa ekiragiro kya kkooti. "Ng'abasuubuzi akatale twakafunira mu mateeka era ne bwe wabeerawo ekiragiro era tulina kusooka kuliyirirwa kuba twateekamu obuwumbi buna, nga tufuna akatale", Buteera bwe yagambye.\nEkikolwa kino bakiwakanya nga bagamba nti byagenda okubaawo nga bamaze okufuna ekiragiro kya Kkooti Enkulu ekyali kiragira embeera eyali mu katale okusigalawo. Ensonga zikyali mu kkooti.\nAbasuubuzi bagamba nti akatale baakafuna mu mateeka mu 2008 oluvannyuma lwa Gavumenti okuwabula abasuubuzi abaali bakolera mu butale okusaba babweddukanyize.\nBaakola ekibiina ne batuukiriza n'emisolo gyonna egyabasabibwa KCCA era bwe batyo ne baweebwa liizi n'obuyinza okuddukanya akatale akali ku plot 4B ne 7B ku luguudo lwa Market Street.\nAbasuubuzi kye bamanyi akatale k'e Nakasero tekakyali ka Gavumenti, era bonna abakaddukanya mu kiseera kino bamenya mateeka. Baagumizza abasuubuzi naddala abali mu SACCO baleme kuggwaamu maanyi kuba amateeka weegali agasobola okubayamba era bajja kuliyirirwa olw'okutaataaganyizibwa.\nEdward Sekabanja omuyambi wa minisita wa Kampala yagambye nti, enteekateeka z'okuddukanya obutale mu Kampala enkadde zonna zaamenyeddwaawo ekiragiro kya Pulezidenti ekiggya.\nYagasseeko nti kati ekiriwo kya kuteekesa mu nkola Pulezidenti kye yalagidde era kwe baasinzidde okwezza obuyinza bw'okukaddukanya.\nDaniel Muhumuza Nuwabine omwogezi wa KCCA yagambye nti ng'ekitongole tebannafuna bbaluwa yonna kuva mu basuubuzi be Nakasero. Bwe banaaba bafunye ebbaluwa mu mateeka amatuufu bajja kulaba eky'okukola.\nKkooti esalawo Lwakuna ku by'akatale ka Owino


Engero za Baibuli: Ekisaka Ekyaka - Omukutu Omutongole ogw’Abajulirwa ba Yakuwa ku Internet\nMUSA yali azze ku lusozi lwa Kolebu ng’anoonyeza endiga ze omuddo. Eno gye yalaba ekisaka nga kyaka omuliro, naye nga tekiggya!\n‘Kino kyewuunyisa,’ bw’atyo Musa bwe yalowooza. ‘Ka nkisemberere nkyetegereze.’ Bwe yasembera, eddoboozi lyava mu kisaka nga ligamba: ‘Teweeyongera kusembera. Ggyamu engatto zo, kubanga oyimiridde ku ttaka ttukuvu.’ Katonda ye yali ayogera ng’ayitira mu malayika, n’olwekyo Musa yabikka ku maaso ge.\nAwo Katonda n’agamba: ‘Ndabye okubonaabona kw’abantu bange mu Misiri. N’olwekyo ŋŋenda kubasumulula, era ggwe gwe ŋŋenda okutuma okubakulembera okuva mu Misiri.’ Yakuwa yali agenda kutwala abantu be mu nsi erabika obulungi eya Kanani.\nNaye Musa n’agamba: ‘Sirina bwe ndi. Nyinza ntya okukola kino? Naye ka tugambe nti ŋŋenze. Abaisiraeri bajja kuŋŋamba, “Ani eyakutumye?” Kale nnaabagamba ntya?’\n‘Bw’oti bw’onoobagamba,’ bw’atyo Katonda bwe yamuddamu. ‘“YAKUWA Katonda wa Ibulayimu, Katonda wa Isaaka era Katonda wa Yakobo y’antumye eri mmwe.”’ Era Yakuwa n’ayongerezaako: ‘Lino lye linnya lyange emirembe gyonna.’\n‘Naye singa tebanzikiriza bwe nnaabagamba nti ggwe wantumye,’ bw’atyo Musa bwe yaddamu.\n‘Kiki ekiri mu mukono gwo?’ Katonda yamubuuza.\nMusa n’amuddamu nti: ‘Muggo.’\n‘Gusuule ku ttaka,’ bw’atyo Katonda bwe yagamba. Musa bwe yagusuula, omuggo gwafuuka omusota. Awo ate Yakuwa n’alaga Musa eky’amagero ekirala. N’agamba: ‘Teeka omukono gwo munda mu kyambalo kyo.’ Musa n’akikola, era bwe yaguggyayo, nga gutukula ng’omuzira! Omukono gwali gulabika ng’ogulina obulwadde obubi ennyo obuyitibwa ebigenge. Ekyaddako, Yakuwa yawa Musa amaanyi okukola eky’amagero eky’okusatu. Mu nkomerero n’agamba: ‘Bw’onookola eby’amagero bino Abaisiraeri bajja kukkiriza nti nze nkutumye.’\nOluvannyuma lw’ebyo Musa yaddayo eka n’agamba Yesero: ‘Nkusaba nzireyo eri ab’eŋŋanda zange mu Misiri ndabe bwe bali.’ Awo Yesero n’asiibula Musa, era Musa n’atandika olugendo lwe okuddayo e Misiri.\nOkuva 3:1-22; 4:1-20.\nOlusozi oluli mu kifaananyi luyitibwa lutya?\nNnyonnyola ekintu ekitali kya bulijjo Musa kye yalaba ng’agenze ku lusozi n’endiga ze.\nEddoboozi eryava mu kisaka lyagamba litya, era lyali ddoboozi ly’ani?\nMusa yaddamu atya Katonda bwe yamugamba nti agenda kumutuma akulembere abantu be okuva mu Misiri?\nKiki Katonda kye yagamba Musa okwogera singa abantu bamubuuza ani amutumye?\nMusa yandisobodde atya okukakasa abantu nti Katonda ye yali amutumye?\nSoma Okuva 3:1-22.\nEkyokulabirako kya Musa kitukakasa kitya nti wadde nga tuwulira ng’abatalina bisaanyizo okutuukiriza omulimu Katonda gw’aba atukwasizza, Yakuwa ajja kutuyamba? (Kuv. 3:11, 13; 2 Kol. 3:5, 6)\nSoma Okuva 4:1-20.\nEndowooza ya Musa yakyuka etya mu myaka 40 gye yamala e Midiyani, era abo abaagala okufuna enkizo mu kibiina bayinza kukiyigirako ki? (Kuv. 2:11, 12; 4:10, 13; Mi. 6:8; 1 Tim. 3:1, 6, 10)\nBwe tuba tukangavuddwa Yakuwa okuyitira mu kibiina, eky’okulabirako kya Musa kituzzaamu kitya amaanyi? (Kuv. 4:12-14; Zab. 103:14; Beb. 12:4-11)


Omwana gwe nnazaala ebbali abizadde\nNZE Christine Anykoriti 21, ndi mutuuze w’e Kawempe mu Kisenyi Zooni. Ndi mufumbo naye nga ntudde ku kyoto oluvannyuma lwa baze, yinginiya w’amasannyalaze okukitegeera nti omwana asooka si wuwe.\nNasisinkana baze ono mu 2013 bwe nali hhenda okukola ebibuuzo bya P7 era muwala wa Ssenga wange ye yamundabira n’amundeetera ku kyalo Nakabaale e Bugiri gye nnali mbeera.\nYasisinkana bazadde bange abaamusaba okubasasula embuzi alyoke antwale kyokka n’emulemerera.\nSsenga yalaba omusajja takomawo, n’amuyita ne bakwatagana era awaka yanzibawo bubbi oluvannyuma lwa ssenga okukizuula nti nali nfunye olubuto mu muvubuka w’oku kyalo omu eyali ampeeredde okutuuka mu P7.\nEbiseera ebyo olubuto lwali lwa myezi esatu wabula baze teyakitegeera.\nBwe natuuka mu ddya, embeera yali entambulira bulungi olwo nga n’olubuto alowooza lulwe naye engeri omumwa gye gutazibira kyama nategeezaako mukwano gwange (Hadijah) nti abaana ababiri be nnina omwana asooka si wa baze.\nNneevuma olunaku lwe nabotorera mukwano gwange ekyama kuba yabitambuza ku kyalo kyonna okukkakkana nga ne baze abitegedde.\nNga December 14, 2017, olwo nga baze amaze okutegeera buli kimu, yankubira essimu nga mukambwe n’antegeeza nti siddayo ewuwe kyokka nze n’abooluganda lwange ne tumwegayirira n’anziriramu wabula n’andagira omwana mmutwalire kitaawe tusobole okutambuza obulungi omukwano gwaffe nange kye nakola.\nWabula ate kennyini yagenda mu kyalo omwana n’amukomyawo ekyayongera okwonoona embeera


Bukedde Online - Omugenzi Bagunywa akoleredde Obuganda - Kabaka\nAbabadde bagufudde omuze okubba mukama waabwe kkamera zibakutte...\nOmugenzi Bagunywa akoleredde Obuganda - Kabaka\nPaasita Buyondo eyali besitimaani wa Bugingo...\nJanet Museveni alaze ebikoleddwa mu kisanja...\nKabaka Ronald Muwenda Mutebi II akubagizza ab’ehhanda n’emikwano gy’eyali minisita w’e Mmengo omugenzi Arthur Bagunywa n’atendereza emirimu gy’alese akoledde Buganda.\nMu bubaka obwasomeddwa omumyuka wa Katikkiro asooka Hajji Twaha Kawaase mu Lutikko e Namirembe eggulo, Kabaka yayogedde ku mugenzi ng’omusajja akoledde Obuganda naddala mu kujjumbira okutumbula olulimi Oluganda bwe yali mu kibiina kya UNESCO.\nSsaabasajja era yategeezezza nti Bagunywa yaweesa Buganda ekitiibwa era yayagala Obwakabaka ne Nnamulondo n’ategeeza nti Obuganda bumusaaliddwa nnyo.\nYasaasidde abooluganda lw’omugenzi okuli minisita Florence Bagunywa Nkalubo, Omulamuzi Julia Ssebutinde n’asaba omutonzi abagumye.\nOkusabira omugenzi kwakulembeddwaamu Ddiini wa Lutikko Canon Benon Kityo nga kwetabidwako Nnabagereka Slyvia Najjinda, Namasole Margaret Siwoza, Abalangira n’Abambejja, omumyuka wa Katikkiro wa Buganda asooka Hajji Twaha Kawaase n’abakungu okuva mu Gavumenti y’e Mmengo ne bannabyabufuzi bangi.\nOmulabirizi wa Central Buganda, Michael Lubowa mu kwogerako eri abakungubazi yagambye nti omugenzi Bagunywa abadde omusajja ow’amaanyi mu kkanisa atali mwangu kuzzaawo.\nMulekwa Florence Bagunywa Nkalubo yayogedde ku kitaawe ng’omuzadde abadde tasangika era n’amutendereza olw’okubakolerera n’abalekera omukululo ogubayambye okufuuka kye bali.\nYeebazizza abantu bonna ababadde nabo mu kiseera kino n’asiima mu ngeri ey’enjawulo Nnabagereka gwe yayogeddeko ng’omuntu abaddewo ku lwa kitaabwe mu mbeera yonna w’abeeredde nga mulamu.\nFlorence Bagunywa ne banne era beeyamye nga bwe bagenda okwetikka omulimu gw’okulaba nga bawandiika ekitabo ekikwata ku Buganda kubanga kitaabwe watuukidde okufa abadde alina enteekateeka y’okukiwandiika.\nMu balala abaakungubagidde omugenzi kwabaddeko Bannalotale omugenzi mwabadde mmemba, abakkwaya ya Nyonza, abakkwaya ya Lutikko nga bonna omugenzi bamwogeddeko ng’omusajja abadde omukozi.\nEBIKWATA KU MUGENZI\nOmugenzi Arthur Musisi Bagunywa yafiiridde ku myaka 91 mu ddwaaliro lya Platinum ku Buganda Road mu Kampala.\nOmugenzi ajjukirwa nnyo mu kuba omusaale mu kulwana okuzzaawo Obwakabaka era mu 1993 Kabaka yasiima n’amulonda okubeera minisita w’ebyenjigiriza oluvannyuma n’alondebwa okubeera minisita wa Gavumenti ez’ebitundu ne minisita ow’ebyobuwangwa okutuusa bwe yawummula.\nYaliko ssentebe w’ekibiina ky’olulimi Oluganda okuva 2002- 2011.\nSsente zimuliisizza ebisubi ng’omwenge gumusibye enkalu\nNze gwe muyita omutamiivu oyo Minisita nnamuwa akalulu\nAbabadde bagufudde omuze okubba...\nAbabadde bagufudde omuze okubba mukama waabwe kkamera zibakutte


Bukedde Online - Ensibuko y'obubbi mu masomero yeetaaga okuzibikira\nOBUBBI obususse mu masomero butandise okutakuza abantu emitwe era waliwo n’abatandise okugamba nti obubbi bwe tulaba leero mu bitongole bya Gavumenti ne mu bifo ebirala buviira ddala mu masomero.\nOmwana ng’ono ava n’ebintu bye awaka banne ne babimubbako.\nBya MARY NAMBWAYO NE VIVIEN NAKITENDE\nOkumanya obubbi bungi oyinza n’okugamba nti ne bakkondo gye basibuka, anti bamanyi n’okumenya kkufulu ezisiba kkeesi z’abayizi bannaabwe okubba, bamanyi n’okuzisumulula nga tebalina bisumuluzo ne bamala okubba ne bazizzaawo!\nWabula abayizi abamu bagamba nti obubbi businga mu baana balenzi.\nAbasomesa abamu be twatuukiridde abataayagadde kwatuukiriza mannya gaabwe, baagambye nti abaana b’abagagga be basinga okwenyigira mu obubbi, baba baamanyiira embeera ya ssente n’okuzidiibuuda.\nKale bw’abeera ne ssente entono, alaba tezimumala era ekiddirira kuba kubba za banne aweze ez’okudiibuuda.\nOmusomesa ng’akebera ebintu omwana byazze nabyo.\nAte obubbi mu masomero, tebukoma ku ssente zokka, wabula n’ebikozesebwa ebirala omuli; engoye, engatto, yunifoomu, sitokisi, fulasika, ebikopo, kaliculeeta, n’ebintu by’amasomero nga kompyuta era abamu babitwala ne babitunda ebweru w’essomero, ate abamu ne babikozesa.\nKale ddala oyo alibeera mukozi ki mu nsi eno ng’amalirizza emisomo gye? Si beebo ababba ensimbi z’eggwanga kubula kuzikaliza mu ggwanika, anti baba baabutandikira mu ssomero nga bakyali bato.\nAbayizi abamu balina ebisumuluzo ebiggula kkufulu ez’enjawulo. Bano babikozesa okuggula kkeesi za bannaabwe nga bali mu bibiina oba mu mizannyo.\nEkireeta obubbi Wabula omuze gw’obubbi ebiseera ebisinga gutandikira waka.\nOmuzadde alina okulabula omwana ku bubbi. Bw’oleka 5,500/-ku mmeeza n’odda akawungeezi nga kubuzeeko 500/- ate ng’omwana takugambye mubuuze gye zaalaze.\nOmuzadde olina okukebera ebintu by’omwana by’akomyewo nabyo. Bw’osangamu ky’otaamuwa mubuuze gye yakiggya. Abaana bamanyi okujuliza mikwano gyabwe nti baabibawadde.\nBw’omuzza ku ssomero mukwano gwe munoonye omubuuze oba ddala ye yamuwa ebintu bye yadda nabyo. Bw’aba abadde yeetoolatoola, ajja kwekomako.\nOmuzadde olina okubuulirira omwana abeere n’obugumiikiriza. Bw’oba tolina by’olya si y’enkomerero. Alina okugumiikiriza okutuusa nga bamuleetedde.\nAbantu be tuleka n’abaana awaka oluusi be babayigiriza okubba. Ayinza okuba omukozi ng’oluusi akwata mu nsawo yo ng’omwana amulaba n’aggyamu ssente n’abaako ebyokulya by’agula ku dduuka.\nOmwana naye ayinza okutandika okubba. Enkola y’abayizi okweyeeya oluusi ebaleetera obubbi. Omu bw’aba waliwo ebintu by’atalina ayinza okubba atuuke ku mutindo gwa banne. Abazadde oluusi be bayigiriza abaana okubba.\nBeetoola ng’abaana babalaba. Kale naye n’ayiga era omuze ne gugenda nga gukula. Engeri obubbi gye bwegiriisiza mu masomero Mulimu abazadde abakolagana n’abaana nga babba.\nAmulagira okugenda okuggya ekintu ewa muliraanwa ate n’atakizzaayo. Abamu batuma abaana bagende balimbelimbe abantu okubaggyako ebintu.\nMulimu abaana abalina omuze gw’okwetoolatoola. Mu kifo ky’omuzadde okugulwanyisa ate abamu batandika kubawaana. Wano omuze gweyongera kukula.\nAbazadde okuzibira emize gy’abaana baba nga abagisiga gyongere okukula.\nKiwanuuzibwa nti omukyala bw’abba ng’ali lubuto n’omwana gw’azaala ajja kubeera mu bbi.\nKale abazadde balina okwewala omuze guno. Andrew Ddamba, omusomesa agamba; abaana basinga kubba ngoye, ssente ne yunifoomu. obubbi mu baana butusobedde.\nTufuna abaana abakulidde mu maka ag’enjawulo, kale bajja n’empisa za njawulo, naye tugezaako okuzirwanyisa. Ebimu ku bikolebwa okulwanyisa obubbi mulimu;\n1. Okulwanyisa obubbi bwa ssente abazadde ze babalekera. abayizi baabateerawo akawunti ya buli muyizi, nga kuno abazadde kwe bateeka ssente abaana baabwe ze balina okukozesa ku ssomero okumalako olusoma. Omwana takkirizibwa kutereka ssente mu kkeesi.\n2. Omwana bw’aba ayingira, wabaawo olukalala lw’ebintu by’aleese era bwe tumusanga n’ebintu ekitali ku lukalala avunaanibwa\n3. Kkeesi z’abayizi b’ebisulo zikeberwa buli luvannyuma lwa wiiki ssatu nga tebasoose kubalabula, okufuuza abatwala ebintu bya bannaabwe.\n4, Abayizi abava awaka tebakkirizibwa kuyingira mu bisulo. Mu bano oluusi mubaamu abatwala ebintu bya bannaabwe.\n5. Ate obubbi bwa notes oba ebitabo bya bannaabwe, okubukomya nga bakebera ebitabo bya buli mwana, mu buli kibiina.\n6. ssinga omwana akwatibwa ng’abbye eby’okulya bya munne, omuzadde ayitibwa n’asasula ate nabonerezebwa.\n7. Abaana ababba baswazibwa mu maaso ga bannaabwe ku Assembly ne beenenya.\n8. Yunifoomu zirambibwa ate mu kifo ekirabika.\n9. Abaana tufuba okubateekamu eddiini. okutya katonda, kibatiisa okubba.\n10. Abayizi tubaggulira omulundi gumu so si kukkirizaako bamu. Bwe bayingirira awamu kizibu okukemebwa okutoola ku bintu bya bannaabwe.\n11. Abakozi ku ssomero balina okubakebera nga bafuluma. Bamanyi okukolagana n’abayizi ne babawa ebintu bye babbye ku bannaabwe babibatundire.\nMu masomero ga pulayimale, emisango gy’okubbihhana mitono ddala.\nBeetoolatoola ku bintu nga ekkalaamu, ebitabo, ssapatu n’ebirala. bwe wabaawo abba, tuyita muzadde we n’abazadde abalala ne tutuuza olukiiko ku nsonga eyo okusobola okukomya obubbi.\nAbayizi bacamudde abantu mu kivvulu ky'ennyimba z'Amazaalibwa


Bukedde Online - Owa Poliisi aggyiddwa mu ofiisi lwa nsonga za ttaka\nAMYUKA ddayirekita w’ekitongole kya poliisi ekinoonyereza ku buzzi bw’emisango ekya CID, Joseph Obwona aggyiddwa mu ofiisi nga bw’anoonyerezebwako ku bigambibwa nti yayambako omugagga Abid Alam okusengula abantu ku ttaka ly’e Kassanda eririko enkaayana.\nOmwogezi wa poliisi mu ggwanga, Fred Enanga yagambye nti, kituufu Obwona yalagiddwa okuva mu ofiisi nga bw'anoonyerezebwako wabula n'agamba nti, ebisingawo ku misango gye yabadde tannabitegeera.\nOkuggya Obwona mu ofiisi, kiddiridde Lt. Col. Edith Nakalema akulira okulwanyisa obuli bw'enguzi mu maka g'obwaulezidenti okukwata abaserikale ba poliisi bana abagambibwa okwekobaana ne Abid okugobaganya abantau ku ttaka.\nAbaserikale abaakwatibwa kuliko; SP Wilber Ostin Wanyama eyali akulira okunoonyereza ku buzzi bw'emisango mu Wamala, ASP Daniel Owellano eyali omuduumizi wa poliisi e Kassanda, ASP Peter Beitera eyali akulira okunoonyereza ku buzzi bw'emisango e Kassanda ne Sgt. Azale eyali avunaanyizibwa ku kifo we batereka fayiro za poliisi.\nBano okukwatibwa, kyaddirira okukwatibwa kwa Abid nga April 9, 2020 ku bigambibwa nti, yatulugunya abantu basajja be ne basobya ne ku bakazi n'okwonoona ebintu by'abatuuze ng'abagobaganya ku ttaka e Kassanda.\nEnsonda ennekusifu ku poliisi e Kibuli zaategeezezza nti, Obwona abadde nga taata eri abaserikale abasinga obungi era ababadde bakola naye bagamba nti baanyoleddwa nnyo olw'ebigenda mu maaso ku mukama waabwe.\nEnanga yagambye nti, bwe wanabaawo ebipya ku kunoonyereza okugenda mu maaso, bajja kutegeeza eggwanga.


EBALUWA YA IGNAZIO OWE ANTIOCHIA ERI ABAKRISTU B’E FILADELFIA\nEBALUWA YA IGNAZIO OWE ANTIOCHIA ERI ABAKRISTU B’E FILADELFIA.\nIgnazio Teoforo; eri Ekelezia wa Katonda Kitaffe n’eya Mukama waffe Yezu Kristo eri mu Filadelfia mu Asia, eyagirirwa ekisa era eyasiigibwa wamu ne Katonda, era asanyukira mu buli kiseera mu kubonaabona n’okuzuukira kw’Omukama, era amanyi obulungi ekisa kye; mbalamusa mu musaayi gwa Kristo. Nfuna essanyu ery’ensusso era eritaggwaawo naddala abakristu bwe babeera nga bassa kimu n’omusumba wabwe, wamu n’abasaseredoti era wamu n’abadyankoni abalonde mu Yezu Kristo, ku lw’okwagala n’okusiima kwe, beyakakasa ne Mwoyo we Omutukuvu.\nKU LWAKI OKWAGALA\nI,1. Mmanyi nti omwepisikopi wammwe yakkiriza omulimo gw’obusumba ku lw’okuweereza ekibiina naye si kululwe, si kulw’abantu, oba lwa kitibwa butibwa, wabula mu kwagala kwa Katonda Kitaffe ne Mukama waffe Yezu Kristo. Mwesiimisa nnyo olw’obumalirivu bwe; obusirifu bwe bulina amaanyi okukira kw’abo aboogera ebitalimu.\n2. Mwangu mu kukwata amateeka, ng’akabani kundogo. N’olwekyo omwoyo gwange gugulumiza omwoyo gwoli, eyesingira Omukama, ng’amanyi nti mulungi era gutukiridde, atakyukakyuka era omukakamu mu bulungi bwa Katonda omulamu.\nII,1. Ng’abaana b’ekitangala [ab’amazima] mwewale enjawukana n’enjigiriza enkyamu. Ng’endiga, mugoberere Omusumba wonna w’ali. 2. Kubanga emisege mingi, egirabika ng’endiga, gisendekerza bangi okuva ku kkubo ly’Omukama. Abo tebaliba na kifo mu mmwe abassa ekimu.\nIII,1. Mwewale emitti emibi Yezu Kristo gy’ataasiga, kubanga si bimera bya Kitaffe Katonda. 2. Sisanze njawukana wakati wammwe, wabula obutuufu [okwekkaanya, okulondebwa]. Buli bantu bonna nga ba Katonda n’aba Mukama waffe Yezu Kristo, bonna wamu era bali n’omwepisikopi. Abo bonna abeenenya ne bayingira mu kkusa ekimu okw’ekelezia, baliba ba Katonda kubanga bayisa nga Yezu Kristo bw’ayagala. 3. Baganda bange muleke kukkiriza kulimbibwalimbibwa. Bwewabeerawo omuntu yenna agoberera ebiwayi eby’enjawulo talisikira bwakabaka bwa Katonda. Bwewabeerawo omuntu yenna ageberera enjigiriza enkyamu ezikontana n’enjigiriza y’Ekelezia, aba teyetaba mu kukubonabona kwa Kristo.\nOMUBIRI GWA KRISTO GULI GUMU.\nIV. Munyiikire okwetaba mu Ukaristia emu. Omuburi gwa Mukama waffe Yezu Kristo guli gumu era n’ekikompe ky’omusaayi gwe ekitugatta kiri kimu. Emu ye alutare nga n’omusumba bwali ekimu n’aba Saceredotti era n’abadyankoni baweereza banange. Bwe munaakola mutyo, olwo munaabeera mukoze nga Katonda bw’ayagala.\nV,1. Ab’oluganda, nnyina omukwano mungi gyemuli era n’essanyu lingi kyenva nfuba okubanyweza. Si nze wabula Yezu Kristo, mu ye ndi musibe olw’okutya okungi, kubanga situkiridde. Naye essaala yamwe mu Katonda ejja kunsobozesa okutuukirira bwentyo olw’ekisa kya Katonda nfune obusika obutaggwaawo, nga nneyunira evangiri, omubiri gwa Kristo, abatuume awamu ne mubasaceredoti b’Ekelezia. 2. Twagale abalanzi kubanga nabo balangirira e Vangiri era mu Kristo mw’ebasuubira era bamulindirira, era bwe bamukkiriza, balokolebwa. Nga bali kimu ne Kristo, batuukirivu abagwanidde okwagala n’okwegombebwa, bafuna okujulirwa kwa Kristo era babalibwa wamu n’amawulire amalungi eg’Evangiri n’okusuubira okw’awamu.\nMWEWALE OBUKUGU OBUBBIBBI N’OBULIMBA BW’ENSI.\nVI,1. Bwe wabawo omuntu yena abayigiriza ekiyudaya temumuwuliriza. Okuwuliriza Obukristu okuva kumutayirire kisinga ku kuwuliriza Obuyudaya okuva ku atali mutayirire. Ku bombi bwe wataba ayogera ku Yezu Cristo, gyendi baba batemagana ng’entaana okuwandiikiddwa amannya g’abantu. 2. Mwewale obukugu [empisa/ enkola] obubbi n’obulimba bw’omulangira w’ekyasa kino. Mulemenga okukkiriza okunyigiribwa kw’omwoyo gwe okukendeeza okwagala kwammwe, wabula musse kimu mwenna n’omutima gumu. 3. Nneebaza Katonda wange kubanga omutima gwange mukkakkamu gyemuli, era tewali ayinza kunnumiriza mu lujjudde oba mukyama nti mbabeeredde mugugu. Nnamusiza abo bonna bemmenye abetangidde eby’okulabilako ebibi.\nOKUKUUMA OMWOYO NG’EKIGGWA KYA KA KATONDA.\nVII,1. Bwe wabeeraawo abasalawo okunnimba mu mubiri, bajjukire nti Mwoyo wa Katonda talimbibwa. Ye yekka amanyi gy’ava ne gy’alaga era abikkula ebyaama. Bwe nnali mu mmwe nnabayitanga n’edoboozi lya waggulu, n’edoboozi lya Katonda: mubeere kimu n’omusumba, abasasaseredoti n’abadyankoni. Abamu bateebereza nti nnayogera bwentyo kubanga nnali manyi enjawukana ezaali zigenda okubeerawo; naye oyo ku lwerinya lye nga ndimusibe, ye mujulizi wange nti sirina kye nnamanya okuva ku muntu yenna. 2. Yali mwoyo ye yabimbikkulira ng’agamba nti: temubeerako kye mukola awatali musumba, mukuume omubiri gwamwe ng’ekigwa kya Katonda, mwagalenga okussa ekimu, mwewale enjawukana, mubeere nga Kristo nga naye bwali nga Kitawe.\nNnakola omulimu gwange n’gomuntu akola n’amanyi oba n’obusobezibwe bwona. Ewali engawukana n’obukyayi tewaba Katonda. Omukama asonyiwa eyenenya, bwe yenenya kulw’obumu bwa Katonda, ne ku lw’omusumba. Nesiga ennema ya Yezu Kristo ebanunula okuva mu buli muteggo (busibe bonna).\nEBYA WANDIKIBWA YE YEZU KRISTO.\nNze nkola ekyo ekyali munze nga omuntu akolerera obumu. Era awali okweyawulamu ne ntalo, tewali Katonda. Omukama asonyiwa oyo eyenenya, bwewenenya kulwobumu mu Katonda n’akakiko akakulo ak’Omusumba. Nesiga ekisa kyamukama waffe YezuKristu alibanunura okuva mubuli mutego. Mbakutira obutakola kintu kyona n’omwoyo gw’obuwakanyi wabula nga musinzira kungigiriza ya Kristu. Nawulira abamua abagambanga nti; bwesimusnga mubyawandikibwa oba mu vangili, nze sikiriza. Nze nabadamu abo nti kyawandikibwa era abo mbagamba nti kino kya kugezesa. Kulwange, ebyawnadikibwa ye Yezu, ebyawandikibwa ebyange ebitakyuka musalaba gwe, okufa kwe n’okuzukira era n’okukiriza nti biva gyali, mukino kulwokubera esaala zamwe, njagal nkakasibwe.\nEVANGELO BWE BULAMU OBUTAGWAWO.\nIX, 1. Abasaseredoti nabo bakitibwa, okusingira ddala Omusaseredoti Omukulu omukumi w’ekitukuvu ky’abatukirivu, ye yekka amanyi ebyama bya Katonda, kubanga ye mulyango gwa Katonda omuyitwa Ibramo, Izaco, Yakobo, abalanzi, abatume n’Ekelezia. Bino byonna ku lw’obumu bwa Katonda. 2Wabula evangelo erina ekye njawulo, amajja g’omulokozi, Mukama waffe Yezu Kristo, okubonabona n’okuzukira kwe. Abalanzi abagalwa gwe balangirira nga, naye e vangelo bw’obulamu obutukiridde [obutagwawo] obutakyalimu kuvunda. Ebyo byonna birungi singa mu bikuma mu kwagala.\nEDDEMBE LY’EKELZIA YE ANTIOCHIA MU SIRIA.\nX, 1.Kulw’essala zamwe ne ku lw’okwagala kwe mulina mu Yezu Kristo n’attegeezibwa nti ekelezia yo mu Antiochia eri mu ddembe. Kibasanidde, nga ekelezia ya Katonda, okulonda omudyakoni agenda okuweereza Katonda: musanyikire an’abalondedwa era mugulumize erinnya lye.2 Oyo yena agwanidde obuweereza obwo, yesimye mu Yezu Kristo era nawe mujja kufuna ekitibwa. Tekiyinza butasoboka bwe munaba nga mwagadde mu linya lya Katonda, kubanga n’ekelzia ezibetoledde zijja kusindiika n’abasumba, awamu n’abasaserdoti n’abadyakoni.\nXI, 1. Filone omudyakoni we Cilicia, omusajja akakasidwa, anyambako mu kigambo kya Katonda wamu ne Reo Agatopodo, omusajja eyalondebwa era nga yawayo obulamu bwe, amperekedde okuva e Siria. Bombi babajjulira mu mbeera y’obulamu bwabwe era n’ebbaza Katonda kulwamwe kubanga mwabaniriza, nawe mutyo Kristo bw’abaniriza. Wabula abo, abagaana okubaniriza basobola okusonyiibwa mu kwagala kwa Yezu Kristo. 2. Ab’oluganda e Troade ba balamusa n’okwagala kungi, gye nsizidde okubawanidikira nga mpita mu Burro eyansidikibwa ab’Efesi wamu nabe Smirnesi, okumpesa ekitibwa. Omukama Yezu Kristo gwe basuubiramu alibawa empeera mu mubiri ne mu mwoyo, mu kukiriza, mu kwagala ne mu kusa ekimu. Mbasibula, mubere bulungi mu Kristo Yezu esuubi lya ffe.


Abasibe abakaddiye e Luzira basaba M7 kisonyiwo...\nEbya ofiisa eyakwatiddwa ku ku by'okutta...\nMu South Sudan y’eri enzizi z’amafuta ezisinga obungi kati ssente ezizivaamu Bashir zaamutwalibwako.\nEkirala Bashir anyigirizibwa nnatti ezaamussibwako Amerika olw’okuwagira abatujju era wadde zaddirizibwa mu October 2017, kyokka kino kyakolebwa Bashir amaze okukenena.\nAlina eggye ddene nnyo ly’ayali ensimbi na buli kintu, kyokka kati takyasobola kubanga ssente tazirina ate banywanyi be okuli Misiri, United Arab Emirates ne Saudi Arabia ababadde bamupokera ensimbi nabo balina ebizibu kumpi ebibamalawo.\nOkwekalakaasa kweyongedde ebbugumu ku Lwokuna n’Olwokutaano bwe kwasasaanidde enkingizzi za Kahartoum era abeekalakaasa ne basalako amaka ga Pulezidenti.\nOkusaala Juma ku Lwokutaano kwatabuddwa mu Mizigiti gy’ekibuga Omdurman. Ebibuga ebirala yabaddeyo n’effujjo ly’okwonoona ebintu.\nEbibuga kuliko; Dongola, Atbara ne Al-Qadarif. Ku Lwokutaano okwekalakaasa kwatuuse mu bitundu Bashir gy’alina ennyo obuwagizi okuli Port Sudan mu bukiikakkono bw’eggwanga eryo.\nBashir akyalina obuwagizi mu bikonge n’abantu abalala abamulya mu ngalo era kino kiyinza okumulemeza mu buyinza.\nEkizibu ky’alina y’engeri gy’ava mu kattu k’ebyenfuna kubanga n’abeekalakaasa abasinga bantu be, ekibatabudde bbeeyi ya migaati n’amafuta bye batakyasobola kwetuusaako.\nBano nabo essuubi lyabakendedde, Bashir bwe yayogedde eri, eggwanga n’asooka awera bw’egenda okusesebbula abeekalakaasi ate amagye ne gaanukula nti go tegaggya kukozesa lyaanyi ku bannansi.\nEkirala Bashir omusajja amanyiddwa okukozesa eryaanyi n’okuwa ebiragiro, ku luno yasomye nnyiriri mu Kulaani ng’ajuliza ebigambo bya Nabbi Muhammad. Era n’ajuliza Kulaani okulaga engeri Allah (Katonda) gy’agenda okutereeza embeera.\nWabula abakulembeze b’ebibiina ebisinga okuwakanya Bashir abawera mwenda bonna baakwatiddwa ne baggalirwa mu buduukulu bwa poliisi mu kiibuga Khartoum.\nMunnamagye Lt. Gen. Mohammed Hamad Daqlou ng’ono mmundummenye eya Bashir yatandikawo eggye ezzibizi okukuuma ebitundu n’okuyambako amagye g’eggwanga bwe wabaawo obwetaavu yavuddeyo n’akolokota enfuga ya mukamawe n’agamba nti, Gavumenti etesobola kukola ku bizibu by’abantu ebisookerwako ng’ebbeeyi y’emmere eba egiremeddwa.\nN’agamba: Gavumenti erina okutuusa obuweereza obulungi ku bantu, etuukirize obuvunaanyizibwa bwayo abantu ba Sudan basobole okubeera mu bulamu obweyagaza.\nBashir yatuuzizza abakulembeze b’ekibiina n’abagumya nti tewannabaawo kiraga nti abeekalakaasi basobola okuggyako Gavumenti. N’abagamba nti embeera bw’eneetuuka okumweraliikiriza ajja kuggyayo n’amaanyi g’omu buto okubasaanyawo olwo atereeze eggwanga.


Bukedde Online - Yinginiya w'amasimu akwatiddwa ku bya Kaweesi\nYinginiya w'amasimu akwatiddwa ku bya Kaweesi\nAbantu 3,000 e Ggaba basuliridde okusengulwa...\nAmagye googedde ku mbeera y'okulwala kwa...\nBAMBEGA b’ekitongole kya ISO bakutte yinginiya wa kkampuni y’amasimu agambibwa nti yamanya ku by’okutemulwa kwa Andrew Felix Kaweesi n’ayambako abatemu okusangula bwino alaga amasimu agaakubwa mu kuluka misoni n’oluvannyuma ng’emaze okutuukirizibwa.\nEyakwatiddwa (amannya gasirikiddwa), yinginiya wa kompyuta omu ku balina olukusa ku kifo kkampuni y’amasimu emu mu Uganda gy’etereka bwino yenna ku masimu agakubiddwa eri abantu abali ku mukutu guno e Mutundwe.\nAbajaasi ba ISO, baamukutte ku Mmande ya wiiki eno ne bamutwala e Mutundwe ne bafuna bye baagala oluvannyuma ne bamuta. “Twamutadde kubanga yakolaganye naffe bulungi n’atuwa bye twabadde twetaaga nga tawalidde.” Ensonda bwe zaategeezezza.\nKigambibwa nti, waliwo omuntu mu kkampuni eno eyaweebwa omudidi nga March 17, 2017 oluvannyuma lw’okuttibwa kwa Kaweesi asiimuule bwino yenna alaga amasimu agaakubwa ku nnamba ssatu.\nOkusinziira ku nsonda ezirina akakwate ku kunoonyereza okugenda mu maaso, Kaweesi yatemulwa ku ssaawa 3:00 ezokumakya. Ebitongole by’ebyokwerinda byonna ne bitandika okutema empenda okunoonyereza. Omuntu omu ateeberezebwa nti aliko ssente empitirivu ezaamuweebwa, ku ssaawa 6:00 ez’emisana n’asiimuula bwino yenna alaga amasimu agaakubwa ku layini ssatu zonna nga za mukutu gumu okuli ey’omugenzi (Kaweesi), ey’omu ku bakungu ba poliisi eyali aduumira ekimu ku bibinja bya poliisi eby’enjawulo n’ey’omu ku bakulira poliisi.\nLWAKI BAASANGULA AMASIMU Okusinziira ku nsonda mu banoonyereza bwino w’amasimu yali mukulu nnyo okumanya abantu Kaweesi be yasembayo okwogerezeganya nabo n’ebimu ku bye baayogerako. Kinajjukirwa nti, Kaweesi yalina essimu bbiri ‘katooki’ eyalimu layini ye ey’omulimu abatemu gye baatwala oluvannyuma ne batambula nayo okwetooloola ku Gayaza Road ne bamala ne bagizzaayo n’endala eyalimu layini ye ey’obwannannyini.\nTekinnamanyika oba layini zombi baazisangula kyokka ensonda zigamba nti, layini eyali esinga amakulu yali yiye ey’obwannannyini. Kigambibwa nti, Kaweesi bwe yattibwa abajaasi b’eggye erikuuma pulezidenti erya Special Forces Command (SFC), baatuukirira abakulu mu kkampuni eno gye baakwatidde yinginiya,nga baagala okufuna bwino ku masimu agaali gakubiddwa, kyokka bwino wa March 16 ne 17, 2017 yali taliiyo ng’alaga nti yali yasiimuddwa ku ssaawa 6:00 zennyini.\nBWINO BAAMUGGYE BWERU WA GGWANGA Bwino ono, abaserikale ba poliisi naddala ku ssimu ya Kaweesi nabo baali bamwetaaga ne balemererwa okumufuna era ensonda zaategeezezza nti, mu fayiro ya poliisi gye yasooka okukola, bwino ono taliimu. Aba Chieftaincy of Military Intelligence (CMI) nabo bwino ku ssimu essatu baali bamwetaaga kyokka abamu ku bajaasi abakolagana n’abagambibwa okubeera abatemu abaapanga obujulizi, baafuna gwe baapangawo. Mu kusooka abakulu baali bamatidde nti ddala bwino mutuufu kyokka bwe baamwekkaanyizza ennyo mu kunoonyereza okupya kwe baliko ne bakizuula nti alimu engeri y’okupangirira.\nTtiimu eyalondeddwa okuddamu okunoonyereza ku musango guno ekulirwa minisita w’ebyobutebenkevu Gen. Elly Tumwine n’esemba aba ISO okugenda ebweru ku kitebe ekikulu ekya kkampuni eno gye kiri okufuna bwino. “Twagenze bweru wa ggwanga, bwino gye twamuggye ng’ebintu byonna wano byasiraana dda.” Ensonda bwe zaategeezezza.\nMu kunoonyereza okupya, amagye gaakwata abasibe abawerako okuli abaserikale ba poliisi abaali bakolera mu kitongole kya Flying Squad bagiyambeko mu kunoonyereza. Abaakwatibwa kuliko; Herbert Muhangi eyali omuduumizi wa Flying Squad, Abel Kitagenda, Moses Kasibante oluusi eyeeyita Kasiba, Martin Kimbowa agambibwa nti ye yavuga emu ku pikipiki ezaatambuza abatemu, Chris Ahimbisibwe.\nAbalala amagye gaakwata Gen. Kale Kayihura eyali omuduumizi wa poliisi mu ggwanga abeeko by’abuuzibwa, Richard Ndabwoine eyali akulira okunoonyereza ku babbira ku yintanenti, Good Mwesigye eyali aduumira ekitongole kya poliisi ekinoonyereza ku baserikale abasiiwuuse empisa (PSU) ne Col. Atwoki Ndahura eyali Dayirekita w’ekitongole kya poliisi ekikessi. Ono amagye gaamuvunaanye kulemesa mateeka kukola mulimu gwago.


Bukedde Online - Ebizibu Zari by'ayitamu n'obuvunaanyizibwa bwe yeetisse\nNnamwandu wa Mulindwa Muwonge ayogedde ebyama...\nSisinkana Paasita Muto eyasabira Bobi Wine:...\nAdded 23rd July 2017\nZARI Hassan bwe yavudde e South Afrika n’agenda e Kayunga n’atuula ku malaalo ga taata w’abaana be teyalowoozezza nti yeereetera buzibu.\nZari ng’atudde ku malaalo ga Ssemwanga.\nNg’amaze okwekubya ebifaananyi ku malaalo gano amakole ng’atadde n’obubaka ku bifaananyi bye yassizza ku mikutu gya social media nti, wadde wagenda sikwerabiranga, abantu baatandise okumulumba obutaba na mpisa abalala nga bwe bamulangira okukolera ‘show biz’ oba kiyite okweragira mu by’ennaku, okweraguza n’ebirala.\nAbadde tannatereera ate nnyina, Halima Hassan n’afa era wandisuubidde nti abantu bandimukwatiddwa kisa okumusaasira olw’ekikangabwa naye ate baayongedde kumutabukira.\nOMULAMBO BAASOOSE GUKWATIRA MU DDWAALIRO\nByatandikidde ku ddwaaliro e Nakasero nnyina gye yafiiridde nga babanja ssente ate nga tezirabika era omulambo okugubateera zaamaze kuggwaayo.\nBamulekwa mu kwogera mu lumbe ku kyalo Kalama mu ssaza ly’e Busujju, beebazizza abaabasondedde ssente ze baagambye nti zaabadde obukadde 50 ezajJanjabye maama waabwe.\nBeebazizza abasama ababeera e South Afrika, mikwano gya Zari, ab’ekika n’abantu abalala.\nAmasomero ga Ivan Ssemwanga aga Brooklyn Colleges e South Afrika gaawaddeyo ssente za Rand ez’e South Afrika 25,000.\nYALAAMA KUMUZIIKA WA MUKUZA\nOkusabira omwoyo gw’omugenzi n’okumuziika byabadde mu maka ga Hajji Senior Matovu eyali omukozi mu kitongole ky’amakomera ekya Prison era gye yalaama okumuziika.\nMatovu y’omu ku baakuza maama wa Zari era yamusiima n’asalawo aziikibwe ewuwe.\nEBIZIBU BYA ZARI EBIRALA\nEbizibu ebirala Zari by’ayitamu n’obuvunaanyizibwa bwe yeetisse kuliko:\nObutakkaanya ne famire ya Ssemwanga. Bwe yali tannafa, Zari ne famire ya Ssemwanga baalina obutakkaanya obwasajjuka nga Ssemwanga afudde ne mu lumbe e Nakaliro mu Kayunga, Herbert Luyinda yagaana Zari alangirirwe nga nnamwandu.\nWadde mu lukiiko lwa famire olwatuula nga bamaze okuziika okusalwo ku nzirukanya y’emmaali y’omugenzi bakkiriziganya okukolagana ne Zari, abamu ku booluganda kino baakiyita kiguumaaza nti olaba omukyala oyo yalemwa kukolagana ne Ssemwanga olwo ate abasikaabe!\nWabula omu ku mikwano gya famire ya Ssemwanga ataayagadde kumwatuukiriza mannya yategeezezza nti olw’embeera ya ssente, abamu ku booluganda lw’omugenzi baasabye Zari bakwatagane okulaba ng’abawa ku buyambi nga Ssemwanga bwe yali akola.\nZari alina abaana bataano nga ku bano, abasatu ba mugenzi Ssemwanga.\nOlw’okuba mufumbo ew’omuyimbi Diamond Platnamz ono alina obuvunaanyizibwa okulabira abaana bano ekyenkanyi ekitali kyangu naddala ng’ali mu maka g’omusajja omulala.\nZari y’omu ku balabirira amasomero ga Brooklyn Colleges aga Ssemwanga e South Afrika wabula gye buvuddeko yategeeza ng’obuvunaanyizibwa bwe bumuyinze olw’emirimu emingi gy’alina ku masomero gano agasangibwa mu bibuga eby’enjawulo ate ng’alina n’ebirala bingi by’ateekeddwa okukola.


1 Ebyomumirembe Ekisooka 10 | Bayibuli ey'Oku Mukutu Gwaffe Ogwa Intaneeti | New World Translation\n1 Ebyomumirembe Ekisooka 10:1-14\nSawulo ne batabani be battibwa (1-14)\n10 Awo Abafirisuuti ne balwana ne Isirayiri; abasajja Abayisirayiri ne badduka Abafirisuuti, era bangi battirwa ku Lusozi Girubowa.+ 2 Abafirisuuti ne basemberera Sawulo ne batabani be, era Abafirisuuti ne batta Yonasaani ne Abinadaabu ne Malukisuwa,+ batabani ba Sawulo. 3 Olutalo ne luzitoowerera nnyo Sawulo; abalasi b’obusaale ne bamulaba ne bamutuusaako ebisago.+ 4 Sawulo n’agamba oyo eyamusituliranga eby’okulwanyisa nti: “Sowolayo ekitala kyo onfumite, abasajja abo abatali bakomole baleme kujja bantulugunye.”+ Naye oyo eyamusituliranga eby’okulwanyisa n’agaana kubanga yali atidde nnyo. Awo Sawulo n’akwata ekitala n’akigwako.+ 5 Oyo eyasitulanga eby’okulwanyisa bya Sawulo bwe yalaba nga Sawulo afudde, naye n’agwa ku kitala kye n’afa. 6 Bw’atyo Sawulo n’afa ne batabani be basatu, era n’ab’omu nnyumba ye bonna abaali naye.+ 7 Abantu ba Isirayiri bonna abaali mu kiwonvu bwe baalaba ng’abalwanyi bonna badduse era nga Sawulo ne batabani be bafudde, ne bava mu bibuga byabwe ne badduka; Abafirisuuti ne bajja ne babibeeramu. 8 Ku lunaku olwaddako, Abafirisuuti bwe baagenda okunyaga ebintu by’abo abaali battiddwa, ne basanga omulambo gwa Sawulo n’egya batabani be ku Lusozi Girubowa.+ 9 Ne bamwambula ne bamutemako omutwe, ne batwala n’ebyambalo bye eby’olutalo,* era ne baweereza obubaka mu nsi y’Abafirisuuti yonna okutegeeza ebifaananyi byabwe+ n’abantu amawulire ago. 10 Ne bateeka ebyambalo bye eby’olutalo* mu nnyumba* ya katonda waabwe, era ne basiba omutwe gwe mu nnyumba ya Dagoni.+ 11 Abo bonna abaali babeera e Yabesi+ mu Gireyaadi bwe baawulira ebyo byonna Abafirisuuti bye baali bakoze Sawulo,+ 12 abalwanyi bonna ne basituka ne bagenda ne baggyayo omulambo gwa Sawulo n’emirambo gya batabani be, ne bagitwala e Yabesi ne baziika amagumba gaabwe wansi w’omuti omunene mu Yabesi,+ era ne basiiba okumala ennaku musanvu. 13 Bw’atyo Sawulo n’afa olw’obutaba mwesigwa eri Yakuwa, kubanga teyagondera kigambo kya Yakuwa+ era yeebuuza ne ku mulubaale+ 14 mu kifo ky’okwebuuza ku Yakuwa. Katonda kyeyava amutta, obwakabaka n’abuwa Dawudi mutabani wa Yese.+\n^ Oba, “n’eby’okulwanyisa bye.”\n^ Oba, “eby’okulwanyisa bye.”\n1 Ebyomumirembe Ekisooka 10